               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.5.2016
            COM(2016) 344 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το εθνικό πρόγραμμα μεταρρυθμίσεων της Σλοβενίας για το 2016και τη διατύπωση γνώμης του Συμβουλίου σχετικά με το πρόγραμμα σταθερότητας της Σλοβενίας για το 2016

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το εθνικό πρόγραμμα μεταρρυθμίσεων της Σλοβενίας για το 2016

                  και τη διατύπωση γνώμης του Συμβουλίου σχετικά με το πρόγραμμα σταθερότητας της Σλοβενίας για το 2016

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 5 παράγραφος 2,

               Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών
                  2
               , και ιδίως το άρθρο 6 παράγραφος 1,

               Έχοντας υπόψη τη σύσταση της Ευρωπαϊκής Επιτροπής
                  3
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  4
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 26 Νοεμβρίου 2015, η Επιτροπή εξέδωσε την Ετήσια Επισκόπηση της Ανάπτυξης
                  5
               , με την οποία σηματοδοτήθηκε η έναρξη του Ευρωπαϊκού Εξαμήνου του 2016 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011, η Επιτροπή εξέδωσε την Έκθεση του Μηχανισμού Επαγρύπνησης
                  6
               , στην οποία διαπίστωσε ότι η Σλοβενία συγκαταλέγεται μεταξύ των κρατών μελών για τα οποία απαιτείται εμπεριστατωμένη επισκόπηση. Την ίδια ημέρα, η Επιτροπή εξέδωσε επίσης σύσταση για σύσταση του Συμβουλίου σχετικά με την οικονομική πολιτική της ζώνης του ευρώ
                  7
               . Η εν λόγω σύσταση εγκρίθηκε από το Ευρωπαϊκό Συμβούλιο στις 18-19 Φεβρουαρίου 2016 και εκδόθηκε από το Συμβούλιο στις 8 Μαρτίου 2016. Ως χώρα που έχει ως εθνικό νόμισμα το ευρώ και λαμβάνοντας υπόψη τη στενή διασύνδεση μεταξύ των οικονομιών στην Οικονομική και Νομισματική Ένωση, η Σλοβενία θα πρέπει να μεριμνήσει για την πλήρη και έγκαιρη εφαρμογή της σύστασης.

               (2)Η έκθεση για τη Σλοβενία για το 2016
                  8
                δημοσιεύθηκε στις 26 Φεβρουαρίου 2016. Η έκθεση αξιολόγησε την πρόοδο της Σλοβενίας σε σχέση με τις ειδικές ανά χώρα συστάσεις που εκδόθηκαν από το Συμβούλιο στις 14 Ιουλίου 2015, καθώς και την πρόοδο της Σλοβενίας προς την επίτευξη των εθνικών στόχων της στρατηγικής «Ευρώπη 2020». Η έκθεση περιλαμβάνει επίσης τα αποτελέσματα της εμπεριστατωμένης επισκόπησης δυνάμει του άρθρου 5 του κανονισμού (ΕΕ) αριθ. 1176/2011. Στις 8 Μαρτίου 2016, η Επιτροπή δημοσίευσε τα αποτελέσματα της εμπεριστατωμένης επισκόπησης
                  9
               . Από την ανάλυσή της, η Επιτροπή καταλήγει στο συμπέρασμα ότι η Σλοβενία παρουσιάζει μακροοικονομικές ανισορροπίες. Οι αδυναμίες του τραπεζικού τομέα, το εταιρικό χρέος, η έλλειψη επενδύσεων και οι μακροπρόθεσμοι κίνδυνοι βιωσιμότητας αποτελούν αδυναμίες που θα πρέπει να αντιμετωπιστούν. Η εμπιστοσύνη στον τραπεζικό τομέα της Σλοβενίας έχει αποκατασταθεί. Ωστόσο, η αύξηση των πιστώσεων εξακολουθεί να είναι αρνητική και το επίπεδο των μη εξυπηρετούμενων δανείων παραμένει σχετικά υψηλό. Είναι σημαντικό η Σλοβενία να αντιμετωπίσει τους κινδύνους για τη δημοσιονομική βιωσιμότητα, που απορρέουν από την αύξηση των πιέσεων στα συστήματα υγειονομικής περίθαλψης και συνταξιοδότησης, και να μειώσει το αυξημένο δημόσιο χρέος. Απαιτείται περαιτέρω μείωση των εμποδίων για επενδύσεις, ιδίως στον τομέα της δημόσιας διοίκησης. Χρειάζεται ενίσχυση της συμμετοχής των κοινωνικών εταίρων στη χάραξη πολιτικής και στην υλοποίηση των διαρθρωτικών μεταρρυθμίσεων, ιδίως όσον αφορά τις συντάξεις, την υγεία, τη μακροχρόνια φροντίδα και τις πολιτικές για την αγορά εργασίας.

               (3)Στις 15 Απριλίου 2016, η Σλοβενία υπέβαλε το εθνικό πρόγραμμα μεταρρυθμίσεων για το 2016 και το πρόγραμμα σταθερότητας για το 2016. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)Στον προγραμματισμό των ευρωπαϊκών διαρθρωτικών και επενδυτικών ταμείων για την περίοδο 2014-2020 διατυπώθηκαν σχετικές ειδικές για τη χώρα συστάσεις. Όπως προβλέπεται στο άρθρο 23 του κανονισμού (ΕΕ) αριθ. 1303/2013, όπου είναι αναγκαίο, για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις του συμφώνου εταιρικής σχέσης και των σχετικών προγραμμάτων. Η Επιτροπή έχει παράσχει περισσότερες λεπτομέρειες για τον τρόπο με τον οποίο θα κάνει χρήση της παρούσας διάταξης σε κατευθυντήριες οδηγίες σχετικά με την εφαρμογή των μέτρων που συνδέουν την αποτελεσματικότητα των ευρωπαϊκών διαρθρωτικών και επενδυτικών ταμείων με τη χρηστή οικονομική διακυβέρνηση
                  10
               .

               (5)Το πρόγραμμα σταθερότητας της Σλοβενίας για το 2016 δείχνει ότι ο δημοσιονομικός αντίκτυπος της έκτακτης εισροής προσφύγων είναι σημαντικός και παρέχει επαρκή στοιχεία για την έκταση και τη φύση αυτών των πρόσθετων δημοσιονομικών δαπανών. Σύμφωνα με την Επιτροπή, οι πρόσθετες επιλέξιμες δαπάνες ανήλθαν σε 0,06% του ΑΕΠ το 2015 και σήμερα εκτιμώνται σε 0,07% του ΑΕΠ το 2016. Οι διατάξεις που ορίζονται στο άρθρο 5 παράγραφος 1 και στο άρθρο 6 παράγραφος 3 του κανονισμού (ΕΚ) αριθ. 1466/97 παρέχουν τη δυνατότητα κάλυψης αυτών των πρόσθετων δαπανών, διότι η εισροή προσφύγων συνιστά έκτακτη περίσταση, ο αντίκτυπός της στα δημοσιονομικά της Σλοβενίας είναι σημαντικός και η βιωσιμότητα δεν θα διακυβευόταν αν επιτρεπόταν προσωρινή απόκλιση από την πορεία προσαρμογής προς την κατεύθυνση της επίτευξης του μεσοπρόθεσμου δημοσιονομικού στόχου. Λαμβάνοντας υπόψη ότι η εν λόγω διάταξη δεν εφαρμόζεται το 2015 δεδομένου ότι η Σλοβενία ήταν υπό διαδικασία υπερβολικού ελλείμματος, η τελική αξιολόγηση όσον αφορά το 2016, μεταξύ άλλων όσον αφορά τα επιλέξιμα ποσά, θα πραγματοποιηθεί την άνοιξη του 2017 με βάση τα δεδομένα που παρέχονται από τις σλοβενικές αρχές.

               (6)[Μετά την κατάργηση της διαδικασίας υπερβολικού ελλείμματος, η Σλοβενία υπόκειται στο προληπτικό σκέλος του Συμφώνου Σταθερότητας και Ανάπτυξης και στον μεταβατικό κανόνα για το χρέος.] Στο πρόγραμμα σταθερότητας του 2016, η κυβέρνηση σχεδιάζει σταδιακή βελτίωση του ονομαστικού ισοζυγίου από 2,2% το 2016 σε 0,4% του ΑΕΠ το 2019. Ο μεσοπρόθεσμος δημοσιονομικός στόχος - για ισοσκελισμένο προϋπολογισμό σε διαρθρωτικούς όρους, ο οποίος δεν είναι σύμφωνος με τις απαιτήσεις του Συμφώνου Σταθερότητας και Ανάπτυξης - αναμένεται να επιτευχθεί το 2020, πέραν του χρονικού ορίζοντα του προγράμματος. Εντούτοις, ο εκ νέου υπολογισμός του διαρθρωτικού ισοζυγίου εμφανίζει διαρθρωτικό έλλειμμα της τάξεως του 1,2% του ΑΕΠ το 2019. Σύμφωνα με το πρόγραμμα σταθερότητας, ο δείκτης δημόσιου χρέους προς το ΑΕΠ αναμένεται να μειωθεί σε 80,2% του ΑΕΠ το 2016 και να συνεχίσει να μειώνεται σε 73,8% του ΑΕΠ το 2019. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις είναι ευλογοφανές. Ωστόσο, δεν έχουν ακόμη προσδιοριστεί επαρκώς τα μέτρα στήριξης των προβλεπόμενων στόχων για το έλλειμμα από το 2017 και μετά. Σύμφωνα με τις εαρινές προβλέψεις της Επιτροπής του 2016, το κενό παραγωγής της Σλοβενίας το 2017 εκτιμάται σε 1,8% του ΑΕΠ ενώ η δυνητική ανάπτυξη προβλέπεται ότι θα ανέλθει σε 1,1% και η αύξηση του πραγματικού ΑΕΠ σε 2,3% του ΑΕΠ. Σε αυτή τη βάση, εκτιμάται ότι η Σλοβενία θα είναι σε περίοδο ευνοϊκής οικονομικής συγκυρίας το 2017 και χρειάζεται διαρθρωτική προσαρμογή ύψους 1% του ΑΕΠ. Ωστόσο, υπάρχει σημαντική αβεβαιότητα όσον αφορά τον υπολογισμό της δυνητικής ανάπτυξης και του κενού παραγωγής στη συγκεκριμένη περίπτωση της Σλοβενίας, λόγω της ειδικής κατάστασης της αγοράς εργασίας, της ιδιαίτερα μεγάλης συρρίκνωσης της οικονομικής δραστηριότητας το διάστημα 2008-2013 και της εφαρμογής των διαρθρωτικών μεταρρυθμίσεων. Από εναλλακτικές εκτιμήσεις του κενού παραγωγής για μεγαλύτερο χρονικό διάστημα, γεγονός που αντικατοπτρίζει την τρέχουσα αναθεώρηση της μεθόδου εκτίμησης, προκύπτει ένα ομαλότερο προφίλ κενών παραγωγής για τη Σλοβενία, που σημαίνει ότι θα ήταν πρόωρο το συμπέρασμα ότι η σλοβενική οικονομία θα βρίσκεται σε ευνοϊκή οικονομική συγκυρία το 2017. Ως εκ τούτου, η χρεία διαρθρωτικής προσπάθειας το 2017 σύμφωνα με τις κανονικές συνθήκες φαίνεται πιο κατάλληλη στην παρούσα συγκυρία. Φαίνεται ότι υπάρχει κίνδυνος να σημειωθεί κάποια απόκλιση από τη συνιστώμενη προσαρμογή προς τον μεσοπρόθεσμο στόχο το 2016 ενώ, με αμετάβλητες πολιτικές, αναμένεται κίνδυνος σημαντικής απόκλισης το 2017. Το συμπέρασμα για το 2016 δεν θα μεταβαλλόταν σε περίπτωση που η δημοσιονομική επίπτωση της έκτακτης εισροής προσφύγων εξαιρούνταν από την αξιολόγηση. Η Σλοβενία αναμένεται να συμμορφωθεί με τον μεταβατικό κανόνα για το χρέος το 2016 και, σε γενικές γραμμές, να συμμορφωθεί με αυτόν το 2017. Βάσει της αξιολόγησης του προγράμματος σταθερότητας και λαμβανομένων υπόψη των εαρινών προβλέψεων της Επιτροπής του 2016, το Συμβούλιο είναι της γνώμης ότι υπάρχει κίνδυνος η Σλοβενία να μη συμμορφωθεί με τις διατάξεις του Συμφώνου Σταθερότητας και Ανάπτυξης. Ως εκ τούτου, θα χρειασθούν περαιτέρω μέτρα για την εξασφάλιση της συμμόρφωσης το 2016 και το 2017.

               (7)Τον Ιούλιο του 2015, το Κοινοβούλιο εξέδωσε τον νόμο για τον δημοσιονομικό κανόνα. Ωστόσο, δεν έχει ακόμη οριστεί ανεξάρτητο δημοσιονομικό συμβούλιο για την παρακολούθηση της εφαρμογής των κανόνων. Επιπλέον, εκκρεμούν οι αναθεωρήσεις του νόμου για τα δημόσια οικονομικά που απαιτούνται προκειμένου να αρχίσει να ισχύει πλήρως ο νόμος για τον δημοσιονομικό κανόνα και για να τεθεί η πολυετής προσέγγιση στην κατάρτιση προϋπολογισμών σε νομική βάση.

               (8)Το υψηλό επίπεδο του δημόσιου χρέους, αρκετά πάνω από το 60% του ΑΕΠ, καθιστά τη Σλοβενία ευάλωτη στην ονομαστική ανάπτυξη και σε απότομες διακυμάνσεις των επιτοκίων. Παράλληλα, η γήρανση του πληθυσμού της Σλοβενίας προχωρεί με ρυθμούς ταχύτερους από εκείνους των περισσοτέρων κρατών μελών. Η Σλοβενία αντιμετωπίζει υψηλούς κινδύνους όσον αφορά τη μακροπρόθεσμη βιωσιμότητα των δημόσιων οικονομικών, δεδομένου ότι έχει τον μεγαλύτερο δείκτη μακροπρόθεσμου κενού βιωσιμότητας από όλα τα κράτη μέλη, που απορρέει από την προβλεπόμενη αύξηση των δημόσιων δαπανών σχετικά με τις συντάξεις, την υγειονομική περίθαλψη και τη μακροχρόνια φροντίδα. Οι προβλεπόμενες δημόσιες δαπάνες για τις συντάξεις είναι οι υψηλότερες μεταξύ όλων των κρατών μελών και εκτιμάται ότι θα αυξηθούν από 11,8% το 2013 σε 15,3% του ΑΕΠ το 2060. Ο δείκτης εξάρτησης των ηλικιωμένων αναμένεται να υπερδιπλασιαστεί το διάστημα 2013 - 2060 και να ασκήσει σημαντική πίεση στα συνταξιοδοτικά συστήματα. Οι προβλεπόμενες έμμεσες υποχρεώσεις που σχετίζονται με το κόστος της γήρανσης του πληθυσμού αντικατοπτρίζουν τις μακροπρόθεσμες προκλήσεις από πλευράς γήρανσης του πληθυσμού. Επιπλέον, μπορεί μελλοντικά να αναμένονται προβλήματα επάρκειας των εργαζομένων που δεν έχουν πλήρη επαγγελματική σταδιοδρομία και αύξηση του αριθμού των ατόμων με ελλιπείς σταδιοδρομίες ή σταδιοδρομίες μικρής διάρκειας, λόγω επίσης του γεγονότος ότι άργησαν να ενταχθούν στην αγορά εργασίας, εργάζονται σε εποχικές θέσεις εργασίας και με χαμηλή πυκνότητα εισφορών. Τον Απρίλιο 2016 δημοσιεύθηκε η Λευκή Βίβλος για τις συντάξεις και θα χρησιμεύσει ως βάση ευρείας δημόσιας διαβούλευσης. Τα αποτελέσματα της διαβούλευσης θα ενσωματωθούν σε μια νέα μεταρρύθμιση του συνταξιοδοτικού συστήματος, η οποία αναμένεται να θεσπιστεί εντός της τρέχουσας νομοθετικής περιόδου, αρχής γενομένης με τη συμφωνία με τους κοινωνικούς εταίρους όσον αφορά τα βασικά στοιχεία της μεταρρύθμισης, όπως, το όριο ηλικίας συνταξιοδότησης, το επίπεδο των συντάξεων, η τιμαριθμική αναπροσαρμογή των συντάξεων και η βελτιστοποίηση του δεύτερου πυλώνα.

               (9)Οι δημόσιες δαπάνες για τη μακροπρόθεσμη φροντίδα προβλέπεται να υπερδιπλασιαστούν μέχρι το 2060 λόγω της γήρανσης του πληθυσμού. Αυτό αποτελεί σημαντική πρόκληση δημοσιονομικής βιωσιμότητας για τη Σλοβενία. Το ποσοστό του πληθυσμού ηλικίας 80 ετών και άνω προβλέπεται να τριπλασιαστεί, από 4,6% το 2013 σε 12,4% το 2060. Μεταξύ 2003 και 2013, οι συνολικές δαπάνες για τη μακροχρόνια φροντίδα αυξήθηκαν κατά 85% ενώ οι ιδιωτικές δαπάνες αυξήθηκαν με ταχύτερο ρυθμό από ό,τι οι δημόσιες δαπάνες. Δεν υπάρχει ολοκληρωμένο σύστημα μακροχρόνιας φροντίδας στη Σλοβενία. Η Σλοβενία επικεντρώνει τις δαπάνες της σε τυπικές παροχές σε είδος, η πλειονότητα των οποίων δαπανάται σε υπηρεσίες ιδρυματικής περίθαλψης αντί για κατ’ οίκον φροντίδα, παρ’ όλο που αμφότερα τα ποσοστά είναι κάτω του μέσου όρου της ΕΕ. Υπάρχει σημαντικό περιθώριο βελτίωσης της σχέσης κόστους/αποτελεσματικότητας του συστήματος υγειονομικής περίθαλψης, με ενίσχυση των μέτρων βελτίωσης της πρωτοβάθμιας περίθαλψης ως ρυθμιστή, τη στροφή από την περίθαλψη κατόπιν εισαγωγής στο νοσοκομείο προς την περίθαλψη στα εξωτερικά ιατρεία, τη βελτίωση της αποτελεσματικότητας και της διαχείρισης των νοσοκομείων, τη βελτίωση των διαδικασιών σύναψης συμβάσεων και πληρωμών για τις υπηρεσίες υγείας, την ανάπτυξη καλύτερης πληροφόρησης σχετικά με το κόστος για την προσαρμογή των ομοειδών ομάδων ασθενών, και την περαιτέρω ανάπτυξη ενός ποιοτικού πλαισίου παρακολούθησης. Το ποσοστό των από κοινού προμηθειών είναι χαμηλό και υπάρχει έντονη έμφαση στο κριτήριο της «χαμηλότερης τιμής». Η διεξοδική επανεξέταση του συστήματος υγειονομικής περίθαλψης έχει ολοκληρωθεί και το Εθνικό Σχέδιο Εξυγίανσης της Υγειονομικής Περίθαλψης για την περίοδο 2016-2025 εγκρίθηκε από την κυβέρνηση στα τέλη του 2015 και από το Κοινοβούλιο τον Μάρτιο του 2016. Η εξυγίανση αποτυπώνεται σε στρατηγικό σχέδιο για μεταρρυθμίσεις αλλά αν και καταρτίζονται προτάσεις για αποτελεσματικά δεσμευτικά μέτρα εφαρμογής, δεν έχουν ακόμη υποβληθεί. Παραμένει επίσης ασαφές κατά πόσον η μεταρρύθμιση θα αφορά καίρια ζητήματα όπως εγγενή συστήματα αυτόματων σταθεροποιητών, τα οποία θα άμβλυναν τις διακυμάνσεις των εσόδων στη διάρκεια του οικονομικού κύκλου, ή την πρόσβαση και την ποιότητα της παροχής υπηρεσιών. Η θέσπιση του Νόμου περί Μακροχρόνιας Φροντίδας και του Νόμου περί Υγειονομικής Περίθαλψης και Ασφάλισης Υγείας έχει επανειλημμένα καθυστερήσει και ο χάρτης πορείας για την ψήφισή τους φαίνεται να είναι αισιόδοξος για το δεύτερο εξάμηνο του 2016.

               (10)Οι επιδόσεις της αγοράς εργασίας βελτιώνονται σταδιακά και οι κοινωνικές συνθήκες έχουν σταθεροποιηθεί. Η δημιουργία θέσεων εργασίας έχει αυξηθεί σημαντικά και η ανεργία σημειώνει μείωση. Ωστόσο, τα ποσοστά συμμετοχής των εργαζομένων μεγαλύτερης ηλικίας και χαμηλής ειδίκευσης εξακολουθούν να αποτελούν πρόκληση. Η μακροχρόνια ανεργία εξακολουθεί να πλήττει πάνω από το ήμισυ του συνόλου των ανέργων ενώ σημαντικό ποσοστό των μακροχρόνια ανέργων είναι χαμηλών προσόντων ή άνω των 50 ετών. Οι κατευθυντήριες γραμμές για Ενεργά Μέτρα Πολιτικής για την Αγορά Εργασίας το διάστημα 2016-2020 αποτελούν συνέχεια της προσέγγισης που εφαρμόζεται μέχρι σήμερα, ενώ οι δαπάνες για αυτόν τον τομέα πολιτικής παραμένουν χαμηλές. Τον Νοέμβριο του 2015, εγκρίθηκαν προσωρινές απαλλαγές από τις εργοδοτικές εισφορές κοινωνικής ασφάλισης για νεοπροσλαμβανόμενους εργαζομένους ηλικίας άνω των 55 ετών. Το 2016 αναμένεται να προταθούν περαιτέρω μέτρα για την παράταση του επαγγελματικού βίου, μεταξύ των οποίων η προσαρμογή του εργασιακού περιβάλλοντος, που ισχύουν και για τη βιωσιμότητα του συνταξιοδοτικού συστήματος. Η αύξηση των μισθών παρέμεινε ανάλογη προς την αύξηση της παραγωγικότητας και εξακολούθησε να στηρίζει την εξωτερική ανταγωνιστικότητα. Κατά τη διάρκεια του Νοεμβρίου 2015, το Κοινοβούλιο ψήφισε νομοσχέδιο που πρότειναν οι συνδικαλιστικές οργανώσεις, το οποίο επαναπροσδιόρισε τον κατώτατο μισθό για να εξαιρεθούν ορισμένες πριμοδοτήσεις. Κατά συνέπεια, οι εργοδοτικές οργανώσεις αποσύρθηκαν από την κοινωνική συμφωνία αποδυναμώνοντας σημαντικά τον κοινωνικό διάλογο.

               (11)Έχει επιτευχθεί πρόοδος στη ρύθμιση των μη εξυπηρετούμενων δανείων, παρόλο που παραμένουν σε υψηλά επίπεδα σε σύγκριση με την περίοδο πριν από την κρίση. Η Σλοβενία έχει θέσει σε εφαρμογή ορισμένα μέτρα πολιτικής για τη βελτίωση της βιωσιμότητας του τραπεζικού τομέα. Τα μέτρα αυτά περιλαμβάνουν την ενίσχυση της ικανότητας ρύθμισης των τραπεζών και ενέργειες για τον καθορισμό συγκεκριμένων στόχων για τη μείωση των μη εξυπηρετούμενων δανείων. Η Σλοβενία θέσπισε επίσης ορισμένα μέτρα για τη διαχείριση του πιστωτικού κινδύνου. Αναμένονται θετικά αποτελέσματα μέχρι τα μέσα του 2016. Ωστόσο, βραχυπρόθεσμες προτεραιότητες πολιτικής παραμένουν η περαιτέρω εξυγίανση των μη εξυπηρετούμενων δανείων και η διαχείριση του πιστωτικού κινδύνου. Η λειτουργική και χρηματοοικονομική αναδιάρθρωση των μεγάλων επιχειρήσεων έχει ολοκληρωθεί και οι κύριες συμφωνίες αναδιάρθρωσης παρακολουθούνται διαρκώς. Η Εταιρεία Διαχείρισης Τραπεζικών Στοιχείων Ενεργητικού (BAMC) είναι πλήρως λειτουργική και στρατηγική της για το διάστημα 2017-22 έχει καθοριστεί. Παρά την πρόοδο που έχει σημειώσει η BAMC στη ρύθμιση του χαρτοφυλακίου δανείων της, εξακολουθεί να υπάρχει σημαντικός κίνδυνος για τη βιωσιμότητα των δημόσιων οικονομικών. Το 2015, οι δραστηριότητές της συνέβαλαν κατά 1% του ΑΕΠ στο έλλειμμα της γενικής κυβέρνησης που ανερχόταν σε 2,9%. Η εποπτεία των δραστηριοτήτων της BAMC φαίνεται να είναι ανεπαρκής, δεδομένου ότι οι αρχές είχαν υποτιμήσει σημαντικά το έλλειμμα της BAMC το 2015 κατά 0,7% του ΑΕΠ και κατά τα φαινόμενα δεν γνώριζαν το ποσοστό των διαγραφών οφειλών στις οποίες προέβη η BAMC. Επίσης, διατίθενται πρόσθετα μέσα αναδιάρθρωσης. Χάρη στη σημαντική πρόοδο που σημείωσε στην αναδιάρθρωση μεγάλων επιχειρήσεων, η Σλοβενία έχει ξεκινήσει την αναδιάρθρωση ορισμένων ΜΜΕ. Σήμερα, οι τράπεζες εφαρμόζουν τις κατευθυντήριες γραμμές για την αναδιάρθρωση των ΜΜΕ. Σημειώθηκε πρόοδος όσον αφορά την πρόσβαση των ΜΜΕ και των πολύ μικρών επιχειρήσεων στη χρηματοδότηση. Ωστόσο, υπάρχει περιορισμένη πρόσβαση σε εναλλακτικές πηγές χρηματοδότησης, όπως τα κεφάλαια επιχειρηματικού κινδύνου. Οι μικρές επιχειρήσεις εξακολουθούν να εξαρτώνται σε πολύ μεγάλο βαθμό από τραπεζικά δάνεια παρά την αυξανόμενη διαθεσιμότητα χρεωστικών και συμμετοχικών τίτλων στην αγορά. Ως εκ τούτου, το τμήμα αυτό είναι πολύ ευάλωτο στις εξελίξεις της πιστωτικής αγοράς.

               (12)Η αύξηση των επενδύσεων κατά τα τελευταία έτη ήταν αργή, γεγονός που περιόρισε την οικονομική απόδοση και τις προοπτικές μελλοντικής ανάπτυξης της Σλοβενίας. Σημειώθηκε απότομη πτώση των ιδιωτικών επενδύσεων κατά τη διάρκεια της οικονομικής κρίσης και έκτοτε το μερίδιό τους στο ΑΕΠ μειώνεται. Με τις δημόσιες επενδύσεις να εξαρτώνται σε μεγάλο βαθμό από τη δυναμική των κονδυλίων της ΕΕ, χρειάζονται περισσότερες παραγωγικές επενδύσεις για την τόνωση και τη στήριξη της οικονομικής ανάπτυξης. Οι άμεσες ξένες επενδύσεις στη Σλοβενία έχουν αυξηθεί αξιοσημείωτα κατά τα δύο τελευταία έτη, κυρίως λόγω των αυξημένων προσπαθειών ιδιωτικοποίησης. Ωστόσο, το επιχειρηματικό περιβάλλον της Σλοβενίας εξακολουθεί να παρεμποδίζεται από συνεχιζόμενη απομόχλευση και υψηλά επίπεδα διοικητικού φόρτου, ιδίως στους τομείς των κατασκευαστικών έργων, του χωροταξικού σχεδιασμού και της φορολογικής συμμόρφωσης, αλλά και εξαιτίας των περιοριστικών κανονιστικών ρυθμίσεων σχετικά με την πρόσβαση και την άσκηση κατοχυρωμένων επαγγελμάτων, γεγονός που εμποδίζει την εισροή επενδύσεων. Για να καταστεί ευκολότερη η άσκηση επιχειρηματικής δραστηριότητας στη Σλοβενία πρέπει να αυξηθεί η εμπιστοσύνη των επιχειρήσεων και να εξαλειφθούν περαιτέρω οι ανεπάρκειες στη δημόσια διοίκηση και η γραφειοκρατία που οφείλονται σε μεγάλο αριθμό νόμων και διατάξεων και σε συχνές τροποποιήσεις της νομοθεσίας. Το ήμισυ περίπου των μέτρων μείωσης του διοικητικού φόρτου που ορίζονται στο ενιαίο έγγραφο της κυβέρνησης εφαρμόζονται, αλλά ορισμένα συναφή μέτρα έχουν καθυστερήσει, ιδίως όσον αφορά τις οικοδομικές άδειες και τη χωροταξία.

               (13)Η στρατηγική 2015-2020 για την ανάπτυξη της δημόσιας διοίκησης, που εκδόθηκε στο πλαίσιο της συμμόρφωσης της Σλοβενίας με τους όρους πρόσβασης στα ευρωπαϊκά διαρθρωτικά και επενδυτικά ταμεία για την περίοδο 2014-2020, καλύπτει διάφορα χαρτοφυλάκια και καθιστά σημαντικό τον διυπουργικό συντονισμό για τη δέουσα και έγκαιρη υλοποίησή της. Τον Φεβρουάριο 2016, η κυβέρνηση εξέδωσε τη δεύτερη ενδιάμεση έκθεση σχετικά με την εφαρμογή του προγράμματος για «μηδενική ανοχή της διαφθοράς». Έχει σημειωθεί κάποια πρόοδος όσον αφορά την υλοποίηση του εν λόγω προγράμματος. Ωστόσο, ορισμένα μέτρα του προγράμματος έχουν καθυστερήσει (κοινές δημόσιες συμβάσεις για την υγεία, εξέταση της εγκληματικότητας στον τραπεζικό τομέα και θέσπιση του νόμου για την ακεραιότητα και την πρόληψη της διαφθοράς). Η προβλεπόμενη τροποποίηση του νόμου για την ακεραιότητα και την πρόληψη της διαφθοράς θα αποτελέσει ευκαιρία για τη βελτίωση της λειτουργίας της επιτροπής για την πρόληψη της διαφθοράς, εξετάζοντας θέματα αξιοπιστίας και την αποτελεσματικότητα του έργου της. Στον τομέα της δικαιοσύνης, η διάρκεια της εκδίκασης υποθέσεων έχει περιοριστεί περαιτέρω και έχει μειωθεί ο αριθμός των εκκρεμών υποθέσεων, από πολύ υψηλά επίπεδα, εν μέρει χάρη στον μικρότερο αριθμό εισερχόμενων υποθέσεων. Η εν λόγω μείωση καθορίζεται επίσης σε ορισμένο βαθμό από τις τροποποιήσεις της διαδικαστικής εξέτασης και της στατιστικής επεξεργασίας των υποθέσεων εκτέλεσης. Το Ανώτατο Δικαστήριο συνεχίζει την επικαιροποίηση των λειτουργικών διεργασιών στα δικαστήρια και τη μεταρρύθμιση των συστημάτων διαχείρισης υποθέσεων. Παρά τη βελτίωση του πλαισίου για την αφερεγγυότητα των επιχειρήσεων, που παρέχει περισσότερες ευκαιρίες αναδιοργάνωσης, οι διαδικασίες εκκαθάρισης παραμένουν χρονοβόρες και αναποτελεσματικές.

               (14)Η κρατική παρέμβαση στην οικονομία παραμένει υψηλή. Το Δημόσιο είναι ο μεγαλύτερος εργοδότης, διαχειριστής περιουσιακών στοιχείων και κάτοχος εταιρικών χρεογράφων στη Σλοβενία. Ανταποκρινόμενη στις συστάσεις που διατυπώθηκαν προς τη Σλοβενία μεταξύ των ετών 2012 και 2015 σχετικά με το θέμα αυτό, η χώρα παρουσίασε νέο πλαίσιο για την Κρατική Εταιρεία Χαρτοφυλακίου της Σλοβενίας. Σε αυτό περιλαμβάνεται στρατηγική για τη διαχείριση της κρατικής ιδιοκτησίας, ένα σύνολο κριτηρίων απόδοσης στοιχείων ενεργητικού και σχέδιο διαχείρισης για το 2016. Το σύστημα αυτό συμπληρώνει τον νέο κώδικα εταιρικής διακυβέρνησης για τις κρατικές επιχειρήσεις που θεσπίστηκε στα τέλη του 2014. Η στρατηγική επιβεβαιώνει την έκταση της τρέχουσας κρατικής παρέμβασης στην οικονομία και επικεντρώνεται στη βελτίωση των επιδόσεων των κρατικών επιχειρήσεων. Ως εκ τούτου, η εφαρμογή του αναθεωρημένου πλαισίου από την Κρατική Εταιρεία Χαρτοφυλακίου της Σλοβενίας είναι ακόμη πιο σημαντική για να εξασφαλιστεί η διάκριση μεταξύ ιδιοκτησιακών και κανονιστικών αρμοδιοτήτων της κυβέρνησης και η επαγγελματική διαχείριση των κρατικών επιχειρήσεων. Το γεγονός αυτό, σε συνδυασμό με την περαιτέρω ιδιωτικοποίηση επιλεγμένων στοιχείων ενεργητικού, θα πρέπει να μειώσει ενδεχόμενα στοιχεία παθητικού στον προϋπολογισμό από αυτόν τον τομέα. Η ιδιωτικοποίηση της NLB θα δρομολογηθεί το 2016 σύμφωνα με το σχέδιο διαχείρισης της Κρατικής Εταιρείας Χαρτοφυλακίου της Σλοβενίας.

               (15)Στο πλαίσιο του Ευρωπαϊκού Εξαμήνου, η Επιτροπή διενήργησε διεξοδική ανάλυση της οικονομικής πολιτικής της Σλοβενίας και τη δημοσίευσε στην έκθεση του 2016 για τη χώρα. Προέβη επίσης σε αξιολόγηση του προγράμματος σταθερότητας και του εθνικού προγράμματος μεταρρυθμίσεων, καθώς και των επακόλουθων ενεργειών, σε συνέχεια των συστάσεων που διατυπώθηκαν προς τη Σλοβενία τα προηγούμενα έτη. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στη Σλοβενία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της ΕΕ με την παροχή εισροών σε επίπεδο ΕΕ για μελλοντικές εθνικές αποφάσεις. Οι συστάσεις στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 4 κατωτέρω.

               (16)Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του
                  11
                αποτυπώνεται ιδίως στη σύσταση 1 κατωτέρω.

               (17)Υπό το πρίσμα της εμπεριστατωμένης επισκόπησης της Επιτροπής και της εν λόγω αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σταθερότητας. Οι συστάσεις του βάσει του άρθρου 6 του κανονισμού (ΕΕ) αριθ. 1176/2011 αντικατοπτρίζονται στις συστάσεις 1, 3 και 4 κατωτέρω.

               ΣΥΝΙΣΤΑ στη Σλοβενία να αναλάβει δράση το 2016 και το 2017 προκειμένου:

               1.Μετά τη διόρθωση του υπερβολικού ελλείμματος, να επιτύχει ετήσια δημοσιονομική προσαρμογή ύψους 0,6% του ΑΕΠ για την επίτευξη του μεσοπρόθεσμου δημοσιονομικού στόχου το 2016 και το 2017. Να θέσει μεσοπρόθεσμο δημοσιονομικό στόχο που συνάδει με τις απαιτήσεις του Συμφώνου Σταθερότητας και Ανάπτυξης. Να ενισχύσει το δημοσιονομικό πλαίσιο με τον διορισμό ανεξάρτητου δημοσιονομικού συμβουλίου και με την τροποποίηση του νόμου για τα δημόσια οικονομικά. Να ολοκληρώσει και να εφαρμόσει τη μεταρρύθμιση των συστημάτων μακροχρόνιας φροντίδας και υγειονομικής περίθαλψης ώστε να καταστούν πιο αποδοτικά ως προς το κόστος, για να εξασφαλιστεί η μακροπρόθεσμη βιωσιμότητα της προσιτής και υψηλής ποιότητας περίθαλψης. Να εγκρίνει τη μεταρρύθμιση του συνταξιοδοτικού συστήματος έως το τέλος του 2017.

               2.Σε διαβούλευση με τους κοινωνικούς εταίρους, να αυξήσει την απασχολησιμότητα των εργαζομένων χαμηλών προσόντων και των μεγαλύτερων σε ηλικία εργαζομένων, μεταξύ άλλων μέσω της διά βίου μάθησης και μέτρων ενεργοποίησης.

               3.Να βελτιώσει τους όρους χρηματοδότησης για τις φερέγγυες επιχειρήσεις, μεταξύ άλλων με τη διευκόλυνση της βιώσιμης εξυγίανσης των μη εξυπηρετούμενων δανείων και την πρόσβαση σε εναλλακτικές πηγές χρηματοδότησης. Να διασφαλίσει την ορθή υλοποίηση της στρατηγικής της Εταιρείας Διαχείρισης Τραπεζικών Στοιχείων Ενεργητικού.

               4.Να λάβει μέτρα για τον εκσυγχρονισμό της δημόσιας διοίκησης και τη μείωση του διοικητικού φόρτου για τις επιχειρήσεις. Να βελτιώσει τη διακυβέρνηση και τις επιδόσεις των κρατικών επιχειρήσεων.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  ΕΕ L 306 της 23.11.2011, σ. 25.

                     (3)
                  COM(2016) 344 final.

                     (4)
                  P8_TA(2016)0058, P8_TA(2016)0059 και P8_TA(2016)0060.

                     (5)
                  COM(2015) 690 final.

                     (6)
                  COM(2015) 691 final.

                     (7)
                  COM(2015) 692 final.

                     (8)
                  SWD(2016) 92 final.

                     (9)
                  COM(2016) 95 final.

                     (10)
                  COM(2014) 494 final.

                     (11)
                  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.


                          ΕΥΡΩΠΑΪΚΗ
                          ΕΠΙΤΡΟΠΗ
                                               Βρυξέλλες, 13.5.2015
                                               COM(2015) 270 final
                                    Σύσταση για
                           ΣΥΣΤΑΣΗ ΤΟΥ ΣΥΜΒΟΥΛΙΟΥ
      σχετικά με το Εθνικό Πρόγραμμα Μεταρρυθμίσεων της Πολωνίας για το 2015
   και τη διατύπωση γνώμης του Συμβουλίου σχετικά με το Πρόγραμμα Σύγκλισης της
                                Πολωνίας για το 2015
EL                                                                              EL
 ---pagebreak---                                             Σύσταση για
                                  ΣΥΣΤΑΣΗ ΤΟΥ ΣΥΜΒΟΥΛΙΟΥ
        σχετικά με το Εθνικό Πρόγραμμα Μεταρρυθμίσεων της Πολωνίας για το 2015
     και τη διατύπωση γνώμης του Συμβουλίου σχετικά με το Πρόγραμμα Σύγκλισης της
                                       Πολωνίας για το 2015
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο
   121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997,
   για την ενίσχυση της εποπτείας της δημοσιονομικής κατάστασης και την εποπτεία και τον
   συντονισμό των οικονομικών πολιτικών1, και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής2,
   Έχοντας υπόψη τα ψηφίσματα του Ευρωπαϊκού Κοινοβουλίου3,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:
   (1)     Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της
           Επιτροπής να δρομολογηθεί νέα στρατηγική για την ανάπτυξη και την απασχόληση,
           με την ονομασία Ευρώπη 2020, η οποία να βασίζεται στον βελτιωμένο συντονισμό
           των οικονομικών πολιτικών. Η στρατηγική εστιάζει στα κύρια πεδία στα οποία
           απαιτούνται μέτρα για την τόνωση του δυναμικού της Ευρώπης για βιώσιμη
           ανάπτυξη και ανταγωνιστικότητα.
   (2)     Στις 13 Ιουλίου 2010, το Συμβούλιο, βάσει προτάσεων της Επιτροπής, εξέδωσε
           σύσταση σχετικά με τους γενικούς προσανατολισμούς της οικονομικής πολιτικής
           των κρατών μελών και της Ένωσης (2010 έως 2014) και στις 21 Οκτωβρίου 2010
           εξέδωσε απόφαση σχετικά με τις κατευθυντήριες γραμμές για τις πολιτικές
           απασχόλησης των κρατών μελών. Από κοινού αποτελούν τις «ολοκληρωμένες
   1
          ΕΕ L 209 της 2.8.1997, σ. 1.
   2
          COM(2015) 270.
   3
          P8_TA(2015)0067, P8_TA(2015)0068, P8_TA(2015)0069.
EL                                               2                                       EL
 ---pagebreak---         κατευθυντήριες γραμμές» τις οποίες τα κράτη μέλη κλήθηκαν να λάβουν υπόψη στις
        οικονομικές πολιτικές και τις πολιτικές απασχόλησης.
   (3)  Στις 8 Ιουλίου 2014, το Συμβούλιο εξέδωσε σύσταση σχετικά με το Εθνικό
        Πρόγραμμα Μεταρρυθμίσεων της Πολωνίας για το 2014 και διατύπωσε τη γνώμη
        του σχετικά με το επικαιροποιημένο Πρόγραμμα Σύγκλισης της Πολωνίας για το
        2014.
   (4)  Στις 28 Νοεμβρίου 2014, η Επιτροπή εξέδωσε την Ετήσια Επισκόπηση της
        Ανάπτυξης4, με την οποία σηματοδοτήθηκε η έναρξη του Ευρωπαϊκού Εξαμήνου
        του 2015 σχετικά με τον συντονισμό των οικονομικών πολιτικών. Την ίδια ημέρα,
        βάσει του κανονισμού (ΕΕ) αριθ. 1176/2011, η Επιτροπή εξέδωσε την Έκθεση του
        Μηχανισμού Επαγρύπνησης5, στην οποία δεν χαρακτήριζε την Πολωνία ως ένα από
        τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.
   (5)  Στις 18 Δεκεμβρίου 2014, το Ευρωπαϊκό Συμβούλιο ενέκρινε τις προτεραιότητες για
        ώθηση των επενδύσεων, επιτάχυνση των διαρθρωτικών μεταρρυθμίσεων και
        υλοποίηση υπεύθυνης, ευνοϊκής για την ανάπτυξη δημοσιονομικής εξυγίανσης.
   (6)  Στις 26 Φεβρουαρίου 2015, η Επιτροπή δημοσίευσε την έκθεση χώρας του 2015 για
        την Πολωνία6. Στην εν λόγω έκθεση αξιολογείται η πρόοδος που επετεύχθη από την
        Πολωνία σε σχέση με τις ειδικές για τη χώρα συστάσεις που εκδόθηκαν στις 8
        Ιουλίου 2014.
   (7)  Στις 29 Απριλίου 2015, η Πολωνία υπέβαλε το Εθνικό της Πρόγραμμα
        Μεταρρυθμίσεων του 2015 και στις 30 Απριλίου 2015 το Πρόγραμμα Σύγκλισης του
        2015. Για να ληφθεί υπόψη η διασύνδεσή τους, τα προγράμματα αυτά
        αξιολογήθηκαν ταυτοχρόνως.
   (8)  Η Πολωνία βρίσκεται επί του παρόντος στο προληπτικό σκέλος του Συμφώνου
        Σταθερότητας και Ανάπτυξης [μετά την κατάργηση της διαδικασίας υπερβολικού
        ελλείμματος τον Ιούνιο 2015]. Στο Πρόγραμμα Σύγκλισης του 2015, η κυβέρνηση
        σχεδιάζει σταδιακή μείωση του ονομαστικού ελλείμματος από 3,2% του ΑΕΠ σε
        2,7% του ΑΕΠ το 2015 και περαιτέρω μείωση σε 1,2% του ΑΕΠ το 2018. Με βάση
        τις εαρινές προβλέψεις της Επιτροπής του 2015, το υπερβολικό έλλειμμα μπορεί να
        θεωρηθεί ότι έχει ήδη διορθωθεί το 2014, δηλαδή ένα έτος νωρίτερα από την εκπνοή
        της προθεσμίας, λαμβάνοντας υπόψη ότι η υπέρβαση της τιμής αναφοράς του 3%
        του ΑΕΠ εξηγείται από το καθαρό δημοσιονομικό κόστος της συστημικής
        μεταρρύθμισης του συνταξιοδοτικού καθεστώτος. Σύμφωνα με το Πρόγραμμα
        Σύγκλισης, η κυβέρνηση επιδιώκει να επιτύχει τον μεσοπρόθεσμο στόχο - ήτοι
        διαρθρωτικό έλλειμμα 1% του ΑΕΠ - έως το 2019. Μετά από κορύφωση του δείκτη
        του δημόσιου χρέους προς το ΑΕΠ σε 51,7% το 2015, η κυβέρνηση σχεδιάζει να τον
        μειώσει περαιτέρω σε 49,1% το 2018. Το μακροοικονομικό σενάριο στο οποίο
        στηρίζονται οι εν λόγω δημοσιονομικές προβολές είναι εύλογο το 2015 και ευνοϊκό
        το 2016. Στη βάση μιας συνολικής αξιολόγησης, η Πολωνία προβλέπεται να
        συμμορφωθεί με την απαιτούμενη προσαρμογή προς τον μεσοπρόθεσμο στόχο το
        2015, δεδομένου ότι η καθαρή αύξηση των δαπανών είναι κατώτερη του ορίου
        αναφοράς. Δεν έχουν διευκρινιστεί επαρκώς τα μέτρα για τη στήριξη των
        σχεδιαζόμενων στόχων για το έλλειμμα από το 2016 και μετά. Με βάση τις εαρινές
        προβλέψεις της Επιτροπής του 2015, υπάρχει κίνδυνος να σημειωθεί κάποια
   4
       COM(2014) 902.
   5
       COM(2014) 904.
   6
       SWD(2015) 40 final.
EL                                            3                                          EL
 ---pagebreak---         απόκλιση από την απαιτούμενη προσαρμογή το 2016 δεδομένου ότι η διαρθρωτική
        προσαρμογή υπολείπεται της απαίτησης. Ως εκ τούτου, θα χρειασθούν περαιτέρω
        μέτρα το 2016. Με βάση την αξιολόγηση του Προγράμματος Σύγκλισης και
        λαμβάνοντας υπόψη τις εαρινές προβλέψεις του 2015 της Επιτροπής, το Συμβούλιο
        είναι της γνώμης ότι η Πολωνία αναμένεται, σε γενικές γραμμές, να συμμορφωθεί με
        τις διατάξεις του Συμφώνου Σταθερότητας και Ανάπτυξης. Τα φορολογικά έσοδα θα
        μπορούσαν να αυξηθούν με τη μείωση της επί του παρόντος εκτεταμένης χρήσης
        των μειωμένων συντελεστών ΦΠΑ και με την αύξηση της αποδοτικότητας της
        φορολογικής διοίκησης.
   (9)  Το δημοσιονομικό πλαίσιο της Πολωνίας θα μπορούσε να επωφεληθεί από τη
        δημιουργία ενός ανεξάρτητου φορέα, υπεύθυνου για τη διεξαγωγή εκ των προτέρων
        και εκ των υστέρων αξιολογήσεων της συμμόρφωσης με τους δημοσιονομικούς
        κανόνες, αξιολόγησης των μακροοικονομικών και δημοσιονομικών προγνώσεων και
        ανάλυσης της μακροπρόθεσμης διατηρησιμότητας των δημόσιων οικονομικών.
   (10) Η Πολωνία ακύρωσε τη συστημική μεταρρύθμιση του συνταξιοδοτικού καθεστώτος
        του 1999 στα τέλη του 2013. Ενώ παρέχει κάποια δημοσιονομική ελάφρυνση
        βραχυπρόθεσμα, η ακύρωση της συστημικής μεταρρύθμισης του συνταξιοδοτικού
        καθεστώτος του 1999 δεν βελτιώνει τη μακροπρόθεσμη βιωσιμότητα των δημόσιων
        οικονομικών, επειδή το βραχυπρόθεσμο όφελος από τις υψηλότερες εισφορές
        κοινωνικής ασφάλισης και τη μείωση των πληρωμών τόκων θα αντισταθμιστεί από
        την αύξηση των μελλοντικών συνταξιοδοτικών πληρωμών από τα δημόσια
        συνταξιοδοτικά συστήματα. Συνολικά, η ακύρωση της συστημικής μεταρρύθμισης
        του συνταξιοδοτικού καθεστώτος του 1999 ενέχει μακροπρόθεσμα ορισμένους
        κινδύνους για τα δημόσια οικονομικά της Πολωνίας.
   (11) Τα προνόμια κοινωνικής ασφάλισης που χορηγούνται στους γεωργούς και τους
        εργαζόμενους στα ορυχεία συνεχίζουν να παρεμποδίζουν την επαγγελματική
        κινητικότητα και επιφέρουν σημαντικό κόστος για τα δημόσια οικονομικά. Τα εν
        λόγω προτιμησιακά καθεστώτα που αποθαρρύνουν τους πολίτες να μεταβούν προς
        πιο παραγωγικούς τομείς δημιουργούν αφανή ανεργία και, λόγω των χαμηλών
        εισφορών, επιδοτούνται σε υψηλό βαθμό από τους φορολογούμενους. Ο γεωργικός
        τομέας της Πολωνίας απασχολεί το 11,4% του εργατικού δυναμικού, περισσότερο
        από το διπλάσιο του μέσου όρου της ΕΕ, ενώ παράγει μόνο το 3,3% της εθνικής
        ακαθάριστης προστιθέμενης αξίας. Οι κρατικές επιδοτήσεις στο σύστημα
        κοινωνικής ασφάλισης για τους γεωργούς αντιστοιχούν περίπου στο 1% του ΑΕΠ,
        και οι επιδοτήσεις για τις συντάξεις των εργαζομένων στα ορυχεία αντιστοιχούν στο
        0,5% του ΑΕΠ. Η συσχέτιση μεταξύ εισφορών και παροχών είναι χαμηλή και οι
        εισφορές καθορίζονται ως επί το πλείστον με βάση ένα κατ’ αποκοπή ποσοστό. Οι
        γεωργοί με υψηλό εισόδημα δεν είναι δυνατό να αποκλείονται συστηματικά από το
        καθεστώς, και το σύστημα είναι κατά συνέπεια ανοικτό στις καταχρήσεις. Η
        καθιέρωση ενός συστήματος για την καταγραφή και την αξιολόγηση των
        εισοδημάτων των γεωργών θα αποτελούσε ένα απαραίτητο πρώτο βήμα για τη
        μεταρρύθμιση του συστήματος κοινωνικής ασφάλισης των γεωργών.
   (12) Εξακολουθεί να υφίσταται κατακερματισμός της αγοράς εργασίας στην Πολωνία. Η
        συχνότητα εμφάνισης προσωρινών συμβάσεων είναι η μεγαλύτερη στην ΕΕ, ενώ το
        ποσοστό μετάβασης από την προσωρινή στη μόνιμη απασχόληση είναι χαμηλό και
        οι μισθολογικές διαφορές είναι οι υψηλότερες στην ΕΕ. Οι αυστηρές διατάξεις περί
        απολύσεων, οι μακροχρόνιες δικαστικές διαδικασίες και άλλες επιβαρύνσεις για
        τους εργοδότες ενθαρρύνουν τη χρήση των συμβάσεων ορισμένου χρόνου και
        άτυπες συμβάσεις απασχόλησης. Επιπλέον, το θεωρούμενο υψηλό κόστος των
EL                                            4                                           EL
 ---pagebreak---          συμβάσεων που καλύπτονται από τον εργατικό κώδικα έχει ως αποτέλεσμα την
         υπερβολική χρήση συμβάσεων αστικού δικαίου (umowy cywilno-prawne), που είναι
         ελκυστικές για τους εργοδότες λόγω των συναφών χαμηλότερων εισφορών
         κοινωνικής ασφάλισης. Το υψηλό ποσοστό συμβάσεων αυτού του τύπου, δηλαδή
         που συνδέονται με χαμηλότερες εισφορές, μπορεί, ωστόσο, να μειώσει την ποιότητα
         της διαθέσιμης απασχόλησης, ιδίως όσον αφορά τους νέους εργαζομένους. Η
         ανεργία των νέων είναι υψηλή, εν μέρει λόγω της αναντιστοιχίας μεταξύ των
         προσόντων και των δεξιοτήτων των υποψηφίων, αφενός, και των αναγκών της
         αγοράς εργασίας, αφετέρου. Ως εκ τούτου, απαιτούνται συνεχείς προσπάθειες για τη
         μεταρρύθμιση του συστήματος επαγγελματικής εκπαίδευσης και κατάρτισης και
         αύξηση του χαμηλού επιπέδου συμμετοχής στη δια βίου μάθηση. Η συμμετοχή των
         γυναικών στην αγορά εργασίας παραμένει χαμηλή. Προκειμένου να αντιμετωπίσει
         το ζήτημα αυτό, η Πολωνία έχει αυξήσει τη διαθεσιμότητα της προσχολικής
         εκπαίδευσης, αλλά εξακολουθεί να συγκαταλέγεται μεταξύ των χωρών με τις
         χαμηλότερες επιδόσεις στην ΕΕ ως προς τη διαθεσιμότητα υπηρεσιών
         βρεφονηπιακής φροντίδας.
   (13)  Ο σιδηροδρομικός τομέας πλήττεται εξαιτίας των υψηλών τελών πρόσβασης τροχιάς
         και της ανεπαρκούς εθνικής χρηματοδότησης. Οι διαδικασίες για τη μελέτη και την
         υλοποίηση έργων τείνουν να είναι χρονοβόρες και επαχθείς, ως αποτέλεσμα του
         κανονιστικού και διοικητικού περιβάλλοντος. Ενώ οι πρόσφατες νομοθετικές
         αλλαγές μπορεί να έχουν θετικό αποτέλεσμα στις σιδηροδρομικές μεταφορές, δεν
         είναι πιθανό να επηρεάσουν τα επενδυτικά έργα που ξεκίνησαν κατά την περίοδο
         προγραμματισμού 2007-2013. Κατά την περίοδο 2014-2020, εντούτοις, η
         χρηματοδότηση της ΕΕ για τον σιδηροδρομικό τομέα πρόκειται να αυξηθεί
         σημαντικά.
   (14)  Στο πλαίσιο του Ευρωπαϊκού Εξαμήνου, η Επιτροπή προέβη σε διεξοδική ανάλυση
         της οικονομικής πολιτικής της Πολωνίας και τη δημοσίευσε στην έκθεση του 2015
         για τη χώρα. Προέβη επίσης σε αξιολόγηση του Προγράμματος Σύγκλισης και του
         Εθνικού Προγράμματος Μεταρρυθμίσεων, καθώς και των επακόλουθων ενεργειών
         σε συνέχεια των συστάσεων που διατυπώθηκαν προς την Πολωνία τα προηγούμενα
         έτη. Έλαβε υπόψη όχι μόνο τη συνάφειά τους για την άσκηση διατηρήσιμης
         δημοσιονομικής και κοινωνικοοικονομικής πολιτικής στην Πολωνία, αλλά και τη
         συμμόρφωσή τους προς τους κανόνες και τις κατευθυντήριες γραμμές της ΕΕ,
         δεδομένης της ανάγκης να ενισχυθεί η συνολική οικονομική διακυβέρνηση της
         Ευρωπαϊκής Ένωσης μέσω της συνεκτίμησης στοιχείων σε επίπεδο ΕΕ κατά τη
         διαμόρφωση των μελλοντικών εθνικών αποφάσεων. Οι συστάσεις στο πλαίσιο του
         Ευρωπαϊκού Εξαμήνου αποτυπώνονται στις συστάσεις 1 έως 4 κατωτέρω.
   (15)  Υπό το πρίσμα αυτής της αξιολόγησης, το Συμβούλιο εξέτασε το Πρόγραμμα
         Σύγκλισης της Πολωνίας και η γνώμη7 του αποτυπώνεται ιδίως στη σύσταση 1
         κατωτέρω,
   ΣΥΝΙΣΤΑ στην Πολωνία να αναλάβει δράση το 2016 και το 2015 προκειμένου:
   1.    Μετά τη διόρθωση του υπερβολικού ελλείμματος, να επιτύχει δημοσιονομική
         προσαρμογή 0,5% του ΑΕΠ προς την κατεύθυνση του μεσοπρόθεσμου στόχου το
         2015 και το 2016, και να συστήσει ένα ανεξάρτητο δημοσιονομικό συμβούλιο. Να
         περιοριστεί η χρήση των μειωμένων συντελεστών ΦΠΑ.
   7
        Δυνάμει του άρθρου 9 παράγραφος 2 του κανονισμού (ΕΚ) αριθ. 1466/97 του Συμβουλίου.
EL                                                5                                         EL
 ---pagebreak---    2.     Να αρχίσει η διαδικασία ευθυγράμμισης των συνταξιοδοτικών ρυθμίσεων για τους
          αγρότες και τους εργαζομένους στα ορυχεία με εκείνες των λοιπών εργαζομένων,
          και να θεσπίσει ένα χρονοδιάγραμμα για τη σταδιακή πλήρη ευθυγράμμιση· να θέσει
          σε εφαρμογή σύστημα εκτίμησης και καταγραφής των εισοδημάτων των γεωργών.
   3.     Να λάβει μέτρα για τη μείωση της υπερβολικής χρήσης των συμβάσεων προσωρινής
          απασχόλησης και των συμβάσεων αστικού δικαίου στην αγορά εργασίας.
   4.     Να άρει τα εμπόδια για την πραγματοποίηση επενδύσεων σε σιδηροδρομικά έργα.
   Βρυξέλλες,
                                           Για το Συμβούλιο
                                           Ο Πρόεδρος
EL                                           6                                            EL


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.5.2017
            COM(2017) 512 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το εθνικό πρόγραμμα μεταρρυθμίσεων της Κύπρου για το 2017και τη διατύπωση γνώμης του Συμβουλίου σχετικά με το πρόγραμμα σταθερότητας της Κύπρου για το 2017

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το εθνικό πρόγραμμα μεταρρυθμίσεων της Κύπρου για το 2017

                  και τη διατύπωση γνώμης του Συμβουλίου σχετικά με το πρόγραμμα σταθερότητας της Κύπρου για το 2017

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών
                  1
               , και ιδίως το άρθρο 5 παράγραφος 2,

               Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών
                  2
               , και ιδίως το άρθρο 6 παράγραφος 1,

               Έχοντας υπόψη τη σύσταση της Ευρωπαϊκής Επιτροπής
                  3
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  4
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 16 Νοεμβρίου 2016, η Επιτροπή εξέδωσε την Ετήσια Επισκόπηση της Ανάπτυξης
                  5
               , με την οποία σηματοδοτήθηκε η έναρξη του Ευρωπαϊκού Εξαμήνου του 2017 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης
                  6
               , στην οποία η Κύπρος συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα, η Επιτροπή εξέδωσε επίσης σύσταση για Σύσταση του Συμβουλίου σχετικά με την οικονομική πολιτική της ζώνης του ευρώ. Η Σύσταση αυτή εγκρίθηκε από το Ευρωπαϊκό Συμβούλιο στις 9-10 Μαρτίου 2017 και εκδόθηκε από το Συμβούλιο στις 21 Μαρτίου 2017
                  7
               .

               (2)Ως κράτος μέλος με νόμισμα το ευρώ και λαμβανομένης υπόψη της στενής διασύνδεσης των οικονομιών της οικονομικής και νομισματικής ένωσης, η Κύπρος θα πρέπει να διασφαλίσει την πλήρη και έγκαιρη εφαρμογή της Σύστασης για τη ζώνη του ευρώ, που αντικατοπτρίζεται στις κατωτέρω συστάσεις 1 και 5.

               (3)Η έκθεση χώρας του 2017 για την Κύπρο
                  8
                δημοσιεύτηκε στις 22 Φεβρουαρίου 2017. Στην έκθεση αξιολογήθηκε η πρόοδος της Κύπρου όσον αφορά την εφαρμογή των ειδικών ανά χώρα συστάσεων που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις που είχαν εκδοθεί κατά τα προηγούμενα έτη και η πρόοδος της Κύπρου ως προς την επίτευξη των εθνικών στόχων στο πλαίσιο της στρατηγικής «Ευρώπη 2020». Επιπλέον, η έκθεση περιλάμβανε εμπεριστατωμένη επισκόπηση δυνάμει του άρθρου 5 του κανονισμού (ΕΕ) αριθ. 1176/2011, τα αποτελέσματα της οποίας δημοσιεύθηκαν επίσης στις 22 Φεβρουαρίου 2017
                  9
               . Από την ανάλυσή της, η Επιτροπή καταλήγει στο συμπέρασμα ότι η Κύπρος εμφανίζει υπερβολικές μακροοικονομικές ανισορροπίες. Ειδικότερα, είναι σημαντικό να αντιμετωπίσει τη μεγάλη σώρευση ανισορροπιών με τη μορφή υπερβολικού ιδιωτικού, δημόσιου και εξωτερικού χρέους και το υψηλό επίπεδο των μη εξυπηρετούμενων δανείων.

               (4)Στις 27 Απριλίου 2017, η Κύπρος υπέβαλε το Πρόγραμμα Σταθερότητας για το 2017 και στις 28 Απριλίου 2017 υπέβαλε το Εθνικό Πρόγραμμα Μεταρρυθμίσεων για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως. Το Εθνικό Πρόγραμμα Μεταρρυθμίσεων της Κύπρου περιλαμβάνει τόσο βραχυπρόθεσμες όσο και μεσοπρόθεσμες δεσμεύσεις. Ειδικότερα, περιλαμβάνει μέτρα για τη μείωση του χρέους του ιδιωτικού τομέα, τη βελτίωση του επιχειρηματικού περιβάλλοντος, τη διευκόλυνση της πρόσβασης σε χρηματοδότηση, την αναμόρφωση του τομέα της ιατροφαρμακευτικής περίθαλψης, ενώ δεσμεύεται για μεταρρυθμίσεις του δημόσιου τομέα και του δικαστικού συστήματος. Το Εθνικό Πρόγραμμα Μεταρρυθμίσεων διαλαμβάνει επίσης τις προκλήσεις που προσδιορίζονται στην έκθεση χώρας του 2017 και στη σύσταση για τη ζώνη του ευρώ, μεταξύ των οποίων και την ανάγκη για επανεκκίνηση των επενδύσεων και διασφάλιση της βιωσιμότητας των δημόσιων οικονομικών. Αν υλοποιηθούν πλήρως εντός των προβλεπόμενων χρονοδιαγραμμάτων, τα εν λόγω μέτρα θα συμβάλουν στην αντιμετώπιση των μακροοικονομικών ανισορροπιών της Κύπρου και στην εφαρμογή των ειδικών ανά χώρα συστάσεων. Βάσει της αξιολόγησης των δεσμεύσεων πολιτικής που έχει αναλάβει η Κύπρος, η Επιτροπή επιβεβαιώνει την προηγούμενη εκτίμησή της ότι στο παρόν στάδιο δεν απαιτούνται περαιτέρω ενέργειες στο πλαίσιο της διαδικασίας μακροοικονομικών ανισορροπιών. Η εφαρμογή του προγράμματος μεταρρυθμίσεων πολιτικής θα παρακολουθείται εκ του σύνεγγυς με ειδική παρακολούθηση.

               (5)Οι σχετικές ειδικές ανά χώρα συστάσεις ελήφθησαν υπόψη στα προγράμματα των κρατών μελών για τα Ευρωπαϊκά Διαρθρωτικά και Επενδυτικά Ταμεία (ΕΔΕΤ) που καλύπτουν την περίοδο 2014-2020. Όπως προβλέπεται στη νομοθεσία που διέπει τα ΕΔΕΤ
                  10
               , όταν είναι αναγκαίο για τη στήριξη της εφαρμογής των σχετικών ειδικών ανά χώρα συστάσεων, η Επιτροπή μπορεί να ζητήσει από ένα κράτος μέλος να επανεξετάσει και να τροποποιήσει τα οικεία προγράμματα ΕΔΕΤ. Η Επιτροπή έχει παράσχει περαιτέρω κατευθυντήριες γραμμές σχετικά με την εφαρμογή των εν λόγω κανόνων
                  11
               .

               (6)Η Κύπρος επί του παρόντος υπάγεται στο προληπτικό σκέλος του Συμφώνου Σταθερότητας και Ανάπτυξης και υπόκειται στον κανόνα για το χρέος. Στο πρόγραμμα σταθερότητας του 2017, η κυβέρνηση σχεδιάζει πλεόνασμα του προϋπολογισμού σε ονομαστικούς όρους κατά την περίοδο 2016-2020 (ονομαστικό πλεόνασμα ίσο με 0,4% περίπου του ΑΕΠ κατά την περίοδο που καλύπτει το πρόγραμμα). Ο μεσοπρόθεσμος δημοσιονομικός στόχος, με τη μορφή ισοσκελισμένης δημοσιονομικής θέσης σε διαρθρωτικούς όρους, έχει προγραμματιστεί να επιτευχθεί το 2017. Το εκ νέου υπολογισθέν
                  12
                διαρθρωτικό ισοζύγιο προβλέπεται ότι θα απομακρύνεται σταθερά από τον μεσοπρόθεσμο στόχο κατά τα επόμενα έτη, γεγονός που δεν συνάδει με τις απαιτήσεις του προληπτικού σκέλους του Συμφώνου Σταθερότητας και Ανάπτυξης. Ο δείκτης δημόσιου χρέους προς το ΑΕΠ αναμένεται ότι έλαβε μέγιστη τιμή 107,8% το 2016 και ότι θα μειωθεί σε 99,7% το 2018 και περαιτέρω σε 88,8% έως το 2020. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις είναι ευλογοφανές. Οι κίνδυνοι που συνδέονται με τις μακροοικονομικές παραδοχές που παρουσιάζονται στο πρόγραμμα σταθερότητας αφορούν το ενδεχόμενο αρνητικών εξελίξεων, συνδέονται δε κυρίως με το μεγάλο απόθεμα μη εξυπηρετούμενων δανείων και την ενδεχόμενη επιδείνωση του εξωτερικού περιβάλλοντος.

               (7)Στις 12 Ιουλίου 2016, μετά τη διόρθωση του υπερβολικού ελλείμματος, το Συμβούλιο συνέστησε στην Κύπρο να τηρήσει τον μεσοπρόθεσμο δημοσιονομικό στόχο το 2016 και το 2017. Με βάση τις εαρινές προβλέψεις της Επιτροπής του 2017, η Κύπρος συμμορφώνεται με την απαίτηση αυτή το 2017, μετά από συνολική αξιολόγηση. Για το 2018 συνιστάται στην Κύπρο να διατηρήσει τον μεσοπρόθεσμο δημοσιονομικό στόχο. Με βάση τις εαρινές προβλέψεις του 2017 της Επιτροπής, αυτό συνεπάγεται μέγιστο ονομαστικό ρυθμό αύξησης των καθαρών πρωτογενών δημόσιων δαπανών
                  13
                ύψους 0,3%, ποσοστό που αντιστοιχεί σε διαρθρωτική προσαρμογή της τάξης του 0,2% του ΑΕΠ. Σε περίπτωση μη αλλαγής των πολιτικών, υπάρχει κίνδυνος κάποιας απόκλισης της Κύπρου από την απαίτηση αυτή το 2018, μετά από συνολική αξιολόγηση. Η Κύπρος προβλέπεται να συμμορφωθεί με τον κανόνα για το χρέος το 2017 και το 2018. Γενικά, το Συμβούλιο είναι της γνώμης ότι η Κύπρος πρέπει να είναι έτοιμη να λάβει περαιτέρω μέτρα για να εξασφαλιστεί η συμμόρφωση το 2018.

               (8)Το δημόσιο χρέος είναι σε καθοδική πορεία αλλά η βιωσιμότητά του εξακολουθεί να υπόκειται σε κινδύνους. Μια σειρά πρόσφατων δημοσιονομικών μέτρων, καθώς και οι καθυστερήσεις στην εφαρμογή βασικών διαρθρωτικών μεταρρυθμίσεων αναμένεται να οδηγήσουν σε επιδείνωση του διαρθρωτικού ισοζυγίου και προκαλούν τον κίνδυνο περιορισμού των δυνατοτήτων για δημόσιες επενδύσεις που ενισχύουν την ανάπτυξη.

               (9)Ο δημόσιος τομέας της Κύπρου εξακολουθεί να χαρακτηρίζεται από αναποτελεσματικότητα, παρά το γεγονός ότι το μισθολογικό κόστος του είναι ένα τα υψηλότερα (ως ποσοστό του ΑΕΠ) στη ζώνη του ευρώ. Στο πλαίσιο του προγράμματος μακροοικονομικής προσαρμογής, σχεδιάστηκε και συμφωνήθηκε με τους κοινωνικούς εταίρους μια σειρά μεταρρυθμίσεων με στόχο την αντιμετώπιση του ζητήματος αυτού. Μεταξύ αυτών περιλαμβάνονται η καθιέρωση ενός δεσμευτικού μόνιμου μηχανισμού για τη συγκράτηση της αύξησης των μισθών των δημοσίων υπαλλήλων και μια συνολική μεταρρύθμιση της δημόσιας διοίκησης. Ωστόσο, η έγκριση των εν λόγω νομοθετικών μεταρρυθμίσεων αντιμετωπίζει εμπόδια, ιδίως μετά την καταψήφισή τους από τη Βουλή των Αντιπροσώπων τον Δεκέμβριο του 2016. Ενόσω εκκρεμεί η έγκρισή του με δεσμευτική μορφή, ο μηχανισμός συγκράτησης της αύξησης των μισθών του δημόσιου τομέα εφαρμόζεται βάσει συλλογικών συμβάσεων εργασίας και ισχύει έως το 2018.

               (10)Έχουν αναληφθεί ορισμένες μεταρρυθμίσεις για την καταπολέμηση της διαφθοράς. Στις πρόσφατες εξελίξεις συγκαταλέγονται οι μεταρρυθμίσεις για την ενίσχυση του επαγγελματικού χαρακτήρα των δημόσιων προμηθειών σε τοπικό επίπεδο και ο νόμος του Δεκεμβρίου 2015 για τη χρηματοδότηση των πολιτικών κομμάτων. Η συνταγματική τροποποίηση που επιτρέπει τη δημοσιοποίηση των περιουσιακών στοιχείων των δημοσίων λειτουργών εγκρίθηκε το 2016. Ωστόσο, ο συντονιστικός φορέας κατά της διαφθοράς δεν είναι επαρκώς στελεχωμένος, ενώ οι αδυναμίες του πειθαρχικού καθεστώτος των δημοσίων υπαλλήλων δεν έχουν ακόμη αντιμετωπιστεί.

               (11)Η Κύπρος αντιμετωπίζει επίσης σοβαρές προκλήσεις για τη λειτουργία του δικαστικού συστήματος. Οι αναποτελεσματικές δικαστικές διαδικασίες και το περιορισμένο δυναμικό προκαλούν σημαντικές καθυστερήσεις στη διεκπεραίωση δικαστικών υποθέσεων. Αυτό με τη σειρά του υπονομεύει το επιχειρηματικό περιβάλλον και ιδίως τη λειτουργία των νέων πλαισίων εκποιήσεων και αφερεγγυότητας. Τα εν λόγω πλαίσια καθιερώθηκαν για να συμβάλουν στη μείωση του μη βιώσιμου ιδιωτικού χρέους, μέσω της παροχής κινήτρων στις τράπεζες και τους οφειλέτες να συμφωνήσουν σε λύσεις αναδιάρθρωσης. Ωστόσο, η αποτελεσματικότητα των εν λόγω εργαλείων παραβλάπτεται από διάφορους παράγοντες, μεταξύ των οποίων οι προαναφερόμενες ανεπάρκειες του δικαστικού συστήματος, η ισχνή διοικητική ικανότητα και το χαμηλό επίπεδο γνώσης των διαδικασιών από τους οφειλέτες. Εξακολουθούν επίσης να υπάρχουν σημαντικές εκκρεμότητες και καθυστερήσεις όσον αφορά την έκδοση και τη μεταβίβαση τίτλων ιδιοκτησίας. Οι παράγοντες αυτοί συντελούν στην υπονόμευση των προσπαθειών μείωσης του χρέους και επιδρούν αρνητικά στην ανάκαμψη της αγοράς κατοικιών.

               (12)Το επίπεδο των μη εξυπηρετούμενων δανείων μειώνεται αλλά παραμένει πολύ υψηλό, γεγονός που παρεμποδίζει τη λειτουργία του τραπεζικού τομέα και επηρεάζει την παροχή πιστώσεων στην πραγματική οικονομία. Οι τράπεζες εμφανίζουν χαμηλές επιδόσεις σε σχέση με τους στόχους αναδιάρθρωσης των δανείων που έχουν συμφωνηθεί με την Κεντρική Τράπεζα της Κύπρου, γεγονός που καταδεικνύει την ανάγκη να διευρυνθεί το σύστημα στοχοθέτησης και να καταστεί πιο αποτελεσματικό και δεσμευτικό, ιδίως με τον καθορισμό φιλόδοξων στόχων για τη μείωση των μη εξυπηρετούμενων δανείων, σύμφωνα με τις στρατηγικές των τραπεζών για τη μείωση των μη εξυπηρετούμενων δανείων. Τα ποσοστά εκ νέου αθέτησης παραμένουν υψηλά, γεγονός το οποίο φανερώνει δυνητικές ελλείψεις σε λύσεις αναδιάρθρωσης των δανείων. Τα επίπεδα των προβλέψεων για κινδύνους αυξήθηκαν αλλά παραμένουν κάτω από τον μέσο όρο της ζώνης του ευρώ, υπογραμμίζοντας την ανάγκη να διασφαλιστεί ότι οι αποτιμήσεις των εξασφαλίσεων είναι αξιόπιστες και υποστηρίζουν τη δημιουργία κατάλληλων προβλέψεων έναντι των κινδύνων. Η έλλειψη δευτερογενούς αγοράς για δάνεια και ενός πλαισίου για τιτλοποιήσεις δανείων περιορίζουν τις δυνατότητες για επιτάχυνση της απομόχλευσης και απομάκρυνση των μη εξυπηρετούμενων δανείων από τους ισολογισμούς των τραπεζών, γεγονός που απαιτεί πρόσθετες ρυθμιστικές και νομοθετικές δράσεις για την συμπλήρωση των αναγκαίων εργαλείων προς διευκόλυνση της διαχείρισης των ισολογισμών των τραπεζών. Επιπλέον, η διακυβέρνηση και η διοικητική ικανότητα της εποπτείας των ασφαλιστικών και συνταξιοδοτικών ταμείων παραμένουν ανεπαρκείς, γεγονός που εγκυμονεί κινδύνους για τη χρηματοπιστωτική σταθερότητα.

               (13)Η οικονομική ανάκαμψη της Κύπρου συνεχίζεται. Ωστόσο, η δυνητική ανάπτυξη παραμένει ασθενής, λόγω της περιορισμένης εφαρμογής των διαρθρωτικών μεταρρυθμίσεων, των εμποδίων στις επενδύσεις και των αδυναμιών του επιχειρηματικού περιβάλλοντος. Οι πρωτοβουλίες για την τόνωση της ανάπτυξης που παρουσιάστηκαν στο σχέδιο δράσης για την ανάπτυξη υλοποιούνται, αν και με μάλλον αργούς ρυθμούς. Η νομοθετική πρόταση για την προσέλκυση και τη διευκόλυνση στρατηγικών επενδύσεων βρίσκεται ακόμη στο στάδιο του σχεδίου. Η κυβέρνηση καταβάλλει προσπάθειες για τη βελτίωση της πρόσβασης των μεσαίων και μικρών επιχειρήσεων σε χρηματοδότηση. Για την επίλυση αυτού του πιεστικού ζητήματος, έχουν δρομολογηθεί ορισμένες νέες στοχοθετημένες πρωτοβουλίες, όπως αναφέρεται στο Εθνικό Πρόγραμμα Μεταρρυθμίσεων. Ωστόσο, οι περισσότερες από αυτές τις νέες πρωτοβουλίες για πρόσβαση σε χρηματοδότηση εξακολουθούν να βρίσκονται σε πρώιμο στάδιο. Οι προσπάθειες ιδιωτικοποίησης, με στόχο την προσέλκυση ξένων επενδύσεων για την ενίσχυση της παραγωγικότητας, αντιμετωπίζουν πολιτική αντίθεση και, σε πολλές περιπτώσεις, έχουν περιέλθει σε στασιμότητα. Η μεταρρύθμιση του ενεργειακού τομέα μπορεί επίσης να δώσει σημαντική ώθηση στην ανταγωνιστικότητα, αλλά σημειώθηκαν καθυστερήσεις στην εφαρμογή της. Αυτές αφορούν ιδίως τον ιδιοκτησιακό διαχωρισμό της Αρχής Ηλεκτρισμού Κύπρου και τη δημιουργία της νέας αγοράς ηλεκτρικής ενέργειας, η οποία εξακολουθεί να εξαρτάται από τη διασφάλιση της ουσιαστικής ανεξαρτησίας του διαχειριστή του συστήματος μεταφοράς.

               (14)Η ανεργία μειώνεται αλλά παραμένει υψηλή, ιδίως μεταξύ των νέων και των μακροχρόνια ανέργων. Τα σχέδια για την αύξηση του αριθμού των συμβούλων στις δημόσιες υπηρεσίες απασχόλησης και για τη βελτίωση της εξειδίκευσής τους δεν έχουν ακόμη τεθεί σε εφαρμογή. Επιπλέον, η πρόσληψή τους είναι πιθανό να πραγματοποιηθεί με συμβάσεις προσωρινής απασχόλησης και, ως εκ τούτου, δεν επιλύει το πρόβλημα σε διαρθρωτικούς όρους. Κατά συνέπεια, εξακολουθεί να είναι ανεπαρκής η ικανότητα ανταπόκρισης στις ανάγκες των αναζητούντων εργασία, και ιδίως των ατόμων που αντιμετωπίζουν περισσότερες δυσκολίες ένταξης στην αγορά εργασίας, καθώς και λήψης μέτρων ευαισθητοποίησης του κοινού για την ενεργοποίησή του. Ο αντίκτυπος των ενεργητικών προγραμμάτων για την αγορά εργασίας και των συστημάτων στήριξης του εισοδήματος εξακολουθεί να είναι μειωμένος λόγω περιορισμένης αξιολόγησης της ποιότητας και επακόλουθων μέτρων.

               (15)Η Κύπρος διατηρεί επίπεδο δαπανών στον τομέα της εκπαίδευσης το οποίο είναι υψηλότερο από τον μέσο όρο της ΕΕ. Ωστόσο, τα εκπαιδευτικά αποτελέσματα είναι χαμηλά και μάλιστα έχουν μειωθεί σε σύγκριση με τα προηγούμενα έτη. Σύμφωνα με τα αποτελέσματα του Προγράμματος Διεθνούς Αξιολόγησης Μαθητών του ΟΟΣΑ για το 2015, η Κύπρος κατατάσσεται σε μία από τις χαμηλότερες θέσεις στην ΕΕ όσον αφορά το επίπεδο βασικών δεξιοτήτων στα μαθηματικά, τις επιστήμες και την ανάγνωση. Μολονότι τα διορθωτικά μέτρα που ελήφθησαν πρόσφατα, όπως ένα καλύτερο σύστημα διορισμού των εκπαιδευτικών και ο εκσυγχρονισμός των σχολικών προγραμμάτων σπουδών αποτελούν ορισμένα πρώτα βήματα προς τη σωστή κατεύθυνση, η ανάληψη περαιτέρω δράσης για την ολοκλήρωση των προγραμματισμένων μεταρρυθμίσεων, μεταξύ άλλων για την αξιολόγηση των εκπαιδευτικών, θα μπορούσε να συμβάλει σημαντικά στη βελτίωση της κατάστασης.

               (16)Η αναντιστοιχία δεξιοτήτων στην αγορά εργασίας παραμένει σε μεγάλο βαθμό ανεπίλυτη, γεγονός που επηρεάζει τις προοπτικές για μακροπρόθεσμη βιώσιμη ανάπτυξη. Τα επίπεδα συμμετοχής στην ανώτερη δευτεροβάθμια επαγγελματική εκπαίδευση και κατάρτιση είναι χαμηλά και η συνάφεια της τριτοβάθμιας εκπαίδευσης με την αγορά εργασίας είναι περιορισμένη, με αποτέλεσμα υψηλό ποσοστό αποφοίτων τριτοβάθμιας εκπαίδευσης να εργάζεται σε επαγγέλματα για τα οποία δεν απαιτείται κατ’ ανάγκη πτυχίο τριτοβάθμιας εκπαίδευσης.

               (17)Ο κυπριακός τομέας ιατροφαρμακευτικής περίθαλψης εξακολουθεί να χαρακτηρίζεται από έλλειψη καθολικής κάλυψης και αναποτελεσματικότητα σε διάφορα επίπεδα. Αυτό περιορίζει την πρόσβαση σε επαρκή και αποτελεσματική περίθαλψη. Η νομοθεσία με στόχο τη δημιουργία εθνικού συστήματος υγείας και την αυτονόμηση των δημόσιων νοσοκομείων είναι καίριας σημασίας για να βελτιωθεί η ικανότητα και η οικονομική αποτελεσματικότητα του τομέα της ιατροφαρμακευτικής περίθαλψης, αλλά επί του παρόντος εκκρεμεί η ψήφισή της από τη Βουλή.

               (18)Στο πλαίσιο του Ευρωπαϊκού Εξαμήνου, η Επιτροπή προέβη σε ολοκληρωμένη ανάλυση της οικονομικής πολιτικής της Κύπρου και τη δημοσίευσε στην έκθεση του 2017 για τη χώρα. Επίσης, αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί προς την Κύπρο κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στην Κύπρο, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων.

               (19)Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του
                  14
                αποτυπώνεται ιδίως στη σύσταση 1 κατωτέρω.

               (20)Υπό το πρίσμα της εμπεριστατωμένης επισκόπησης της Επιτροπής και της εν λόγω αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σταθερότητας. Οι συστάσεις που απηύθυνε σύμφωνα με το άρθρο 6 του κανονισμού (ΕΕ) αριθ. 1176/2011 αποτυπώνονται στις συστάσεις 1 έως 4 κατωτέρω,

               ΣΥΝΙΣΤΑ στην Κύπρο να λάβει μέτρα το 2017 και το 2018 προκειμένου:

               1.Να συνεχίσει τη δημοσιονομική της πολιτική σύμφωνα με τις απαιτήσεις του προληπτικού σκέλους του Συμφώνου Σταθερότητας και Ανάπτυξης, κάτι που συνεπάγεται να διατηρήσει τον μεσοπρόθεσμο δημοσιονομικό στόχο της το 2018. Έως τα τέλη του 2017, να εγκρίνει βασικές νομοθετικές μεταρρυθμίσεις με σκοπό τη βελτίωση της αποτελεσματικότητας του δημόσιου τομέα, ιδίως όσον αφορά τη λειτουργία της δημόσιας διοίκησης, τη διακυβέρνηση των κρατικών οντοτήτων και των οργανισμών τοπικής αυτοδιοίκησης.

               2.Να αυξήσει την αποτελεσματικότητα του δικαστικού συστήματος με τον εκσυγχρονισμό της πολιτικής δικονομίας, την εφαρμογή κατάλληλων συστημάτων πληροφοριών και την αύξηση της εξειδίκευσης των δικαστηρίων. Να λάβει πρόσθετα μέτρα για να εξαλείψει τα εμπόδια για την πλήρη εφαρμογή των πλαισίων αφερεγγυότητας και εκποιήσεων και να διασφαλίσει αξιόπιστα και ταχύρρυθμα συστήματα για την έκδοση τίτλων ιδιοκτησίας και τη μεταβίβαση των δικαιωμάτων κυριότητας ακίνητης περιουσίας.

               3.Να επιταχύνει τη μείωση των μη εξυπηρετούμενων δανείων, με τον καθορισμό σχετικών ποιοτικών και χρονικά δεσμευτικών στόχων για τις τράπεζες και με τη διασφάλιση της ακριβούς αποτίμησης των εξασφαλίσεων για τη δημιουργία προβλέψεων. Να δημιουργήσει τις συνθήκες για μια λειτουργική δευτερογενή αγορά για μη εξυπηρετούμενα δάνεια. Να ενοποιήσει και να ενισχύσει την εποπτεία των ασφαλιστικών εταιρειών και των συνταξιοδοτικών ταμείων.

               4.Να επιταχύνει την εφαρμογή του σχεδίου δράσης για την ανάπτυξη, δίνοντας ιδιαίτερη έμφαση στην επίσπευση των στρατηγικών επενδύσεων και στη βελτίωση της πρόσβασης σε χρηματοδότηση και, έως τα τέλη του 2017, να επαναρχίσει την εφαρμογή του προγράμματος ιδιωτικοποιήσεων. Να πραγματοποιήσει τον ιδιοκτησιακό διαχωρισμό της Αρχής Ηλεκτρισμού Κύπρου έως το τέλος του 2017.

               5.Να επισπεύσει τις μεταρρυθμίσεις με στόχο την ενίσχυση της ικανότητας των δημόσιων υπηρεσιών απασχόλησης και τη βελτίωση της ποιότητας των αποτελεσμάτων των ενεργητικών πολιτικών για την αγορά εργασίας. Να ολοκληρώσει τη μεταρρύθμιση του εκπαιδευτικού συστήματος ώστε να βελτιωθούν η συνάφειά του με την αγορά εργασίας και οι επιδόσεις του, συμπεριλαμβανομένης της αξιολόγησης των εκπαιδευτικών. Έως τα τέλη του 2017 να θεσπίσει νομοθεσία για τη μεταρρύθμιση της νοσοκομειακής περίθαλψης και την καθολική κάλυψη της ιατροφαρμακευτικής περίθαλψης.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  ΕΕ L 306 της 23.11.2011, σ. 25.

                     (3)
                  COM(2017) 512 final.

                     (4)
                  P8_ TA(2017)0038, P8_ TA(2017)0039 και P8_ TA(2017)0040.

                     (5)
                  COM(2016) 725 final.

                     (6)
                  COM(2016) 728 final.

                     (7)
                  ΕΕ C 92 της 24.3.2017, σ. 1.

                     (8)
                  SWD(2017) 78 final.

                     (9)
                  COM(2017) 90 final.

                     (10)
                  Άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 του Συμβουλίου, ΕΕ L 347 της 20.12.2013, σ. 320.

                     (11)
                  COM(2014) 494 final.

                     (12)
                  Κυκλικά προσαρμοσμένο ισοζύγιο, μη συνυπολογιζομένων έκτακτων και άλλων προσωρινών μέτρων, όπως υπολογίσθηκε εκ νέου από την Επιτροπή με τη χρησιμοποίηση της από κοινού συμφωνηθείσας μεθοδολογίας.

                     (13)
                  Οι καθαρές δημόσιες δαπάνες αποτελούνται από τις συνολικές δημόσιες δαπάνες εξαιρουμένων των δαπανών για τόκους, των δαπανών για προγράμματα της Ένωσης που αναπληρώνονται στο σύνολό τους από ενωσιακά κονδύλια και των αλλαγών μη διακριτικής ευχέρειας στη χρηματοδότηση των παροχών ανεργίας. Ο εθνικά χρηματοδοτούμενος ακαθάριστος σχηματισμός παγίου κεφαλαίου εξομαλύνεται σε διάστημα τετραετίας. Συνυπολογίζονται τα μέτρα διακριτικής ευχέρειας ή οι αυξήσεις εσόδων που είναι υποχρεωτικές διά νόμου. Τα έκτακτα μέτρα από πλευράς τόσο εσόδων όσο και δαπανών συμψηφίζονται.

                     (14)
                  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.


       ΕΠΙΤΡΟΠΗ TON ΕΥΡΠΠΑΪΚΩΝ KOINOTHTON
                                     Βρυξέλλες, 15.12.1995
                                     COM(95) 696 τελικό
                                     95/ 0353 (SYN)
Σχέδιο σύστασης του Συμβουλίου σχετικά με δελτίο στάθμευσης
                για άτομα με ειδικές ανάγκες
              (υποβληθέν από την Επιτροπή)
 ---pagebreak---  ---pagebreak---                            ΑΙΤΙΟΛΟΓΙΚΗ ΕΚΘΕΣΗ
Ι   Εισαγωγή
1. Στο μεσοπρόθεσμο πρόγραμμα δράσης για την κοινωνική πολιτική 1995-
   1997 (COM(95)134 τελικό της 12ης Απριλίου 1995) η Επιτροπή
   δεσμεύεται, βάσει του σημείου 6.3.3., να υποβάλει σύσταση για το θέμα
   της αμοιβαίας αναγνώρισης των καρτών στάθμευσης για άτομα με
   ειδικές ανάγκες με στόχο τη διευκόλυνση της ελευθερίας μετακίνησης
   τους.
2. Το Συμβούλιο Υπουργών Μεταφορών, στο πλαίσιο της Ευρωπαϊκής
   Διάσκεψης των Υπουργών Μεταφορών (ΕΔΥΜ)1, με τη σύσταση του της
   6ης Δεκεμβρίου 1977 σχετικά με το θέμα "κάρτα στάθμευσης για άτομα
   με ειδικές ανάγκες" συνέστησε,
          την πρόβλεψη διευκολύνσεων στάθμευσης για άτομα με ειδικές
          ανάγκες,
          την έκδοση σχετικής κάρτας στάθμευσης που θα παρέχει το
          δικαίωμα για διευκολύνσεις στάθμευσης,
          την παροχή των ίδιων διευκολύνσεων στάθμευσης στους
          κατόχους των καρτών αυτών από άλλα κράτη μέλη (της ΕΔΥΜ) με
          εκείνες των υπηκόων τους, καθώς και
          τη λήψη των αναγκαίων μέτρων για την αμοιβαία αναγνώριση της
          κάρτας στάθμευσης, λαμβάνοντας υπόψη τα προαναφερόμενα
          μέτρα.
   Ωστόσο, η εμπειρία έδειξε ότι, παρά τη σύσταση αυτή, στην πράξη
   παρουσιάζονται πολυάριθμα προβλήματα, ιδίως λόγω της απουσίας
   τυποποιημένης μορφής των εθνικών καρτών στάθμευσης σε συνδυασμό
   με τις δυσκολίες κατανόησης εξαιτίας των πολλών γλωσσών που
   χρησιμοποιούνται.
3. Με βάση το πλαίσιο αυτό, η Ευρωπαϊκή Διάσκεψη των Υπουργών
   Μεταφορών (ΕΔΥΜ) πρότεινε τη σύνταξη έκθεσης αξιολόγησης σχετικά
   με την εφαρμογή της σύστασης του 1977. Η έκθεση αυτή, με τίτλο
   "Προς μια κοινή ευρωπαϊκή κάρτα στάθμευσης για εποχούμενους με
   ειδικές ανάγκες", ολοκληρώθηκε τον Ιούλιο του 1995. Από την εν λόγω
   έκθεση προκύπτει σαφώς, ότι, πέραν των ήδη αναφερομένων
   προβλημάτων, το κυρίως πρόβλημα είναι ότι τα περισσότερα κράτη μέλη
   της ΕΔΥΜ δείχνουν κατά κανόνα ανεκτικότητα έναντι των καρτών
   στάθμευσης για άτομα με ειδικές ανάγκες ενός άλλου κράτους, χωρίς
   όμως αυτό να έχει επίσημα θεσμοθετηθεί. Ως εκ τούτου, το
   II Ηυρωπαϊκή Διάσκεψη των Υπουργών Μεταφορών είναι μια οργάνωση που αποτελείται από
   εκπροσώπους των κυβερνήσεων, η οποία θεσπίστηκε με πρωτόκολλο που υπογράφηκε στις 17
   Οκτωβρίου 1953 στις Βρυξέλλες. Το συμβούλιο της Διάσκεψης περιλαμβάνει του υπουργούς
   Μεταφορών 31 ευρωπαϊκών χωρών.
                                            Λ
 ---pagebreak---    ενδιαφερόμενο άτομο με ειδικές ανάγκες δεν είναι σε θέση να γνωρίζει,
   εάν η εθνική του κάρτα στάθμευσης σε μια δεδομένη περίπτωση γίνεται
   πράγματι δεκτή σε κάποιο άλλο κράτος από αυτό της προέλευσης του,
   ενώ, λόγω της απουσίας επίσημης συμφωνίας, καθίσταται αδύνατο να
   διεκδικήσει τα δικαιώματα του σε περίπτωση αμφισβήτησης.
   Η προαναφερόμενη έκθεση καταλήγει στο συμπέρασμα ότι η θέσπιση
   μιας ευρωπαϊκής κάρτας στάθμευσης για άτομα με ειδικές ανάγκες είναι
   το κατάλληλο μέσο για να παράσχει στα άτομα με ειδικές ανάγκες το
   δικαίωμα να μπορούν, με βάση τη δική τους κάρτα στάθμευσης, να
   επωφελούνται απο τις σχετικές εκάστοτε διευκολύνσεις στάθμευσης που
   ισχύουν στα άλλα κράτη μέλη.
   Ως εκ τούτου, η Επιτροπή προτίθεται να υποβάλει σχετική σύσταση για
   τη θέσπιση κάρτας στάθμευσης που θα είναι εύκολη στη διαχείριση.
II Θέση της Επιτροπής
6. Η πρόταση αυτή διευρύνει τις κοινοτικές διατάξεις στον τομέα της
   κοινής πολιτικής μεταφορών που αποβλέπει στη βελτίωση της
   ασφάλειας της οδικής κυκλοφορίας, στην οποία συμπεριλαμβάνεται και
   η στάθμευση των αυτοκινήτων ιδιωτικής χρήσης. Η ρύθμιση των
   διευκολύνσεων στάθμευσης εμπίπτει στο πεδίο εφαρμογής της πολιτικής
   μεταφορών. Οι διευκολύνσεις στάθμευσης για άτομα με ειδικές ανάγκες
   λαμβάνουν υπόψη τις ιδιαίτερες ανάγκες που έχουν σχέση με τις
   μειονεξίες των εν λόγω ατόμων, οι οποίες οφείλονται στη μειωμένη
   ικανότητα μετακίνησης τους, και συμβάλλουν έτσι στην ασφάλεια της
   οδικής κυκλοφορίας.
   Ο στόχος της ασφάλειας της οδικής κυκλοφορίας μπορεί να επιδιωχθεί
   περαιτέρω, εάν καταστεί δυνατή η παροχή διευκολύνσεων στάθμευσης
   για τα άτομα με ειδικές ανάγκες στο κράτος μέλος στο οποίο
   ταξιδεύουν, μέσω μιας αναγνωρισμένης τυποποιημένης βάσει κοινοτικού
   προτύπου κάρτας στάθμευσης και διευκολυνθεί, έτσι, η στάθμευση και
   για τα άτομα με ειδικές ανάγκες που δεν είναι πολίτες του εκάστοτε
   κράτους μέλους.
7. Σεβόμενη την αρχή της επικουρικότητας, η σύσταση έχει ως στόχο μόνο
   την τυποποίηση της μορφής της κάρτας στάθμευσης για άτομα με
   ειδικές ανάγκες και την αμοιβαία αναγνώριση της. Δεν χρειάζεται να
   γίνει παρέμβαση ούτε στις εθνικές διατάξεις που διέπουν την έκδοση
   παρόμοιων καρτών ούτε στις εθνικές διατάξεις που διέπουν τις
   διευκολύνσεις στάθμευσης, στις οποίες δίνει δικαίωμα η εν λόγω κάρτα.
   Οι διευκολύνσεις αυτές διαφέρουν από κράτος μέλος σε κράτος μέλος
   και το πρακτικό όφελος για τα άτομα με ειδικές ανάγκες από την ενιαία
   ρύθμιση των διευκολύνσεων στάθμευσης θα ήταν σημαντικό. Στο πλαίσιο
   αυτό, η Επιτροπή εξετάζει και τη δυνατότητα να παρέχονται
 ---pagebreak---     πληροφορίες στα ενδιαφερόμενα άτομα με ειδικές ανάγκες σχετικά με
    τις εκάστοτε ισχύουσες σε τοπικό επίπεδο διευκολύνσεις στάθμευσης
    των κρατών μελών της Ευρωπαϊκής Ένωσης. Μετά την υποβολή της
    σύστασης πρέπει να αναληφθούν οι αναγκαίες ενέργειες.
8.  Η σύσταση έχει ως στόχο την τυποποίηση της μορφής της κάρτας
    στάθμευσης για άτομα με ειδικές ανάγκες και την αμοιβαία αναγνώριση
    της. Δεν χρειάζεται να θεσπισθεί κάποια ευρωπαϊκή κάρτα στάθμευσης
    τουναντίον οι εθνικές κάρτες στάθμευσης πρέπει να παραμείνουν,
    διαμορφωμένες όμως σύμφωνα με το πρότυπο των Ευρωπαϊκών
    Κοινοτήτων, όπως συμβαίνει και με την άδεια οδήγησης (πρβλ. Οδηγία
    του Συμβουλίου της 29ης Ιουλίου 1991 σχετικά με την άδεια οδήγησης,
    91/439/ΕΟΚ, ΕΕ L237/1 της 24.8.1991). Κατά συνέπεια, απαιτείται επίσης
    η αμοιβαία αναγνώριση ώστε η εθνική κάρτα να μπορεί να
    χρησιμοποιηθεί εκτός των συνόρων του κράτους μέλους που την εκδίδει
    και εντός των άλλων κρατών μελών της ΕΕ χωρίς να ανταλλάσσεται ή
    να υποβάλλεται αίτηση για την εκ νέου έκδοση της.
9.  Η τυποποιημένη μορφή της κάρτας θα επιτρέπει στα όργανα ελέγχου να
    την αναγνωρίζουν. Με τον τρόπο αυτό, παρακάμπτονται οι δυσκολίες
    που παρουσιάζονται μέχρι τώρα λόγω της ποικιλίας των υφιστάμενων
    καρτών. Επειδή προβλέπεται η αναγραφή των στοιχείων της κάρτας
    στην πρώτη σελίδα σε όλες τις επίσημες γλώσσες της ΕΕ - όπως και για
    την άδεια οδήγησης -, παρακάμπτεται και αυτό το γλωσσικό πρόβλημα.
    Μέσω της χρήσης της κάρτας στάθμευσης βάσει κοινοτικού προτύπου
    και της αμοιβαίας αναγνώρισης από τα κράτη μέλη διευκολύνεται η
    στάθμευση των ενδιαφερομένων ατόμων με ειδικές ανάγκες σε
    ολόκληρη την ΕΕ.
10.  Η Επιτροπή έχει τη γνώμη ότι το γεγονός αυτό συμβάλλει ταυτόχρονα
    και στην υποστήριξη της επαγγελματικής και κοινωνικής ένταξης των
    ατόμων με ειδικές ανάγκες. Διευκολύνονται οι δυνατότητες μετακίνησης
     με το αυτοκίνητο εκτός των συνόρων και, ως εκ τούτου, και οι
    τουριστικές δραστηριότητες.
11.  Για την εκπόνηση του σχεδίου σύστασης πραγματοποιήθηκε ευρεία
     διαβούλευση με τα κράτη μέλη καθώς επίσης και με τις μη κυβερνητικές
     οργανώσεις, συμπεριλαμβανομένης της διαβούλευσης με τα
     συμβουλευτικά όργανα του προγράμματος HELIOS II, δηλαδή τη
     συμβουλευτική επιτροπή (εκπρόσωποι των κυβερνήσεων των κρατών
    χωρών) και το ευρωπαϊκό φόρουμ ατόμων με ειδικές ανάγκες
     (εκπρόσωποι ευρωπαϊκών μη κυβερνητικών οργανώσεων, εθνικών
     συμβουλίων ατόμων με ειδικές ανάγκες ή μη κυβερνητικών οργανώσεων
     καθώς και οι κοινωνικοί εταίροι) το Σεπτέμβριο του 1995 καθώς και της
     διαβούλευσης με την ομάδα εργασίας του HELIOS "Κινητικότητα και
     μεταφορά" (εκπρόσωποι των κυβερνήσεων συν μια μη κυβερνητική
     οργάνωση) τον Οκτώβριο του 1995. Επιπλέον πραγματοποιήθηκε
     διαβούλευση με την ad hoc ομάδα εργασίας της ΕΔΥΜ για τη μεταφορά
     των ατόμων μειωμένης κινητικότητας το Νοέμβριο του 1995.
 ---pagebreak---      Η πρωτοβουλία της Επιτροπής έγινε γενικά ευνοϊκά δεκτή και έχει
     επιτευχθεί ευρεία βασική συναίνεση σχετικά με το περιεχόμενο της
     σύστασης και ουσιαστικά και σχετικά με τη μορφή της κάρτας
     στάθμευσης, όπως αυτή προτείνεται στη σύσταση.
III. Η κατάσταση στα κράτη μέλη
12.  Σε όλα τα κράτη μέλη προβλέπεται εθνική κάρτα στάθμευσης για άτομα
     με ειδικές ανάγκες. Στην Ισπανία υπάρχουν, ανάλογα με την περιφέρεια,
     διαφορετικές κάρτες στάθμευσης.
     Οι περισσότερες εθνικές κάρτες στάθμευσης για άτομα με ειδικές
     ανάγκες περιλαμβάνουν το διεθνώς αναγνωρισμένο εικονόγραμμα για
     την πρόσβαση, δηλαδή το σύμβολο του ατόμου στο αναπηρικό
     καροτσάκι, καθώς και το όνομα του κατόχου, τη σφραγίδα της
     εκδίδουσας αρχής και τη διάρκεια ισχύος.
13.  Οι διευκολύνσεις στάθμευσης που συνδέονται με την κάρτα στάθμευσης
     είναι παρόμοιες. Πρόκειται δηλαδή για π.χ χρονικά απεριόριστη
     στάθμευση ή στάθμευση μεγάλης διάρκειας, εξαιρέσεις από τις
     απαγορεύσεις στάθμευσης ή στάσης, εφόσον δεν επηρεάζεται η
     ασφάλεια της οδικής κυκλοφορίας. Ωστόσο, οι επακριβείς λεπτομέρειες
     διαφέρουν από χώρα σε χώρα και, μερικές φορές, και στην ίδια τη χώρα
     μεταξύ των περιφερειών και των πόλεων.
     Οι διαφορές αυτές καθιστούν απαραίτητη την παροχή επακριβών
     πληροφοριών στα ενδιαφερόμενα άτομα με ειδικές ανάγκες σχετικά με
     τις εκάστοτε ισχύουσες διευκολύνσεις στάθμευσης.
14.  Υπό ορισμένες προϋποθέσεις ήδη εφαρμόζεται ή ρυθμίζεται επίσημα σε
     διάφορα κράτη μέλη η αμοιβαία αναγνώριση των καρτών στάθμευσης
     για άτομα με ειδικές ανάγκες. Λόγω όμως της μη ομοιομορφίας υπάρχει,
     όσον αφορά τη χρήση, μια έντονη ανασφάλεια εκ μέρους των χρηστών
     που δεν είναι υπήκοοι του κράτους μέλους.
IV.  Παρουσίαση της σύστασης
Α.   Νομική βάση
 15.  Η σύσταση έχει ως στόχο τη βελτίωση της ασφάλειας της οδικής
      κυκλοφορίας, κατά το ότι θα επιτρέψει στα άτομα με ειδικές ανάγκες να
     επωφεληθούν των διευκολύνσεων στάθμευσης που ισχύουν επί τόπου
      μέσω μιας τυποποιημένης, αμοιβαία αναγνωρισμένης κάρτας
      στάθμευσης για άτομα με ειδικές ανάγκες, (άρθρο 75 παράγραφος 1 γ).
 Β.   Ρυθμίσεις
 ---pagebreak--- 16. Στο σημείο 1 συνιστάται η θέσπιση μιας εθνικής, διαμορφωμένης
    σύμφωνα με ένα ενιαίο κοινοτικό πρότυπο, κάρτας στάθμευσης για
    άτομα με ειδικές ανάγκες.
    Στη συνέχεια, στο σημείο 2 συνιστάται η αμοιβαία αναγνώριση της, με
    συνέπεια ο κάτοχος μιας τέτοιας κάρτας στάθμευσης να μπορεί να
    επωφεληθεί από τις συνδεόμενες με την κάρτα αυτή διευκολύνσεις
    στάθμευσης του αντίστοιχου κράτους μέλους το οποίο τις παρέχει.
    Με το σημείο 3 συνιστάται στα κράτη μέλη, η κάρτα στάθμευσης να
    εκδίδεται μόνο για τα άτομα με ειδικές ανάγκες τα οποία έχουν μειωμένη
    κινητικότητα. Οι διευκολύνσεις στάθμευσης έχουν ως στόχο την
    αντιστάθμιση της μειωμένης κινητικότητας των ατόμων με ειδικές
    ανάγκες, καθόσον μειώνεται κατά το μέγιστο δυνατό η απόσταση την
    οποία το άτομο με ειδικές ανάγκες πρέπει να καλύψει εκτός του
    ιδιωτικού αυτοκινήτου του.
    Το σημείο 4 προτείνει ως ημερομηνία εφαρμογής των συνιστώμενων
    μέτρων την 1η Ιανουαρίου 1998. Το χρονικό διάστημα μέχρι την
    ημερομηνία αυτή παρέχει στα κράτη μέλη αρκετό χρόνο ώστε να λάβουν
    τα αναγκαία μέτρα.
    Αντίστοιχα, η Επιτροπή συνιστά, βάσει του σημείου 5. τη υποβολή
    έκθεσης σχετικά με τα μέτρα που ελήφθησαν εκ μέρους των κρατών
    μελών μέχρι την 1η Μαρτίου 1998. Η έκθεση αυτή έχει επίσης σημασία
    για την απόφαση σχετικά με την έκταση κατά την οποία πρέπει να
    ενημερωθούν τα άτομα με ειδικές ανάγκες σχετικά με τις διαφορετικές
    διευκολύνσεις στάθμευσης που ισχύουν στα κράτη μέλη και οι οποίες
    μπορούν να απαιτηθούν μέσω της αμοιβαία αναγνωρισμένης
    τυποποιημένης κάρτας στάθεμευσης.
17. Παράρτημα
    Στο παράρτημα περιγράφεται η μορφή της βάσει κοινοτικού προτύπου
    κάρτας στάθμευσης για άτομα με ειδικές ανάγκες. Ως βάση
    χρησιμοποιήθηκαν, αφενός, οι υφιστάμενες εθνικές κάρτες στάθμευσης
    για άτομα με ειδικές ανάγκες και, αφετέρου, η προαναφερόμενη οδηγία
    για την άδεια οδήγησης.
    Σημείο Α:
    Το μέγεθος της κάρτας είναι ίδιο με το μέγεθος ορισμένων υφιστάμενων
    εθνικών καρτών στάθμευσης και αντιστοιχεί στα δύο τρίτα του μεγέθους
    της άδειας οδήγησης βάσει του κοινοτικού προτύπου. Η μορφή που
    επιλέχθηκε προσφέρει αρκετό χώρο για τη σαφή αναγραφή των
    αναγκαίων στοιχείων.
    Σημείο Β:
 ---pagebreak--- Επιλέχθηκε το μπλε χρώμα, επειδή χρησιμοποιείται συχνά στο
τυποποιημένο σύμβολο πρόσβασης, το άτομο στο              αναπηρικό
καροτσάκι, και επειδή αυτό χρησιμοποιείται ήδη σε ορισμένες εθνικές
κάρτες στάθμευσης (π.χ. στο Βέλγιο, την Πορτογαλία, το
Λουξεμβούργο).
Σημείο Γ:
Προβλέπεται η πλαστικοποίηση της κάρτας στάθμευσης, τόσο για
λόγους προστασίας όσο και για λόγους ασφάλειας - δυσχεραίνει την
πλαστογράφηση. Από την πλαστικοποίηση εξαιρείται μόνο ο χώρος που
προβλέπεται για την υπογραφή του δικαιούχου, όπως ισχύει π.χ. και για
τις πιστωτικές κάρτες. Έτσι δεν είναι απαραίτητο ο ενδιαφερόμενος να
παρουσιαστεί στην εκδίδουσα αρχή πριν από την πλαστικοποίηση.
Μπορεί να υπογράψει την κάρτα μετά την έκδοση της.
Σημείο Δ:
Στο σημείο αυτό περιγράφονται το επακριβές περιεχόμενο και ο χώρος
του κειμένου καθώς και τα άλλα στοιχεία που αναγράφονται στην κάρτα
στάθμευσης.
Η πρώτη σελίδα της κάρτας στάθμευσης περιλαμβάνει όλα τα
απαραίτητα στοιχεία για την αναγνώριση: το σύμβολο του ατόμου στο
αναπηρικό καροτσάκι, τους χαρακτηρισμούς σε όλες τις επίσημες
γλώσσες της Ευρωπαϊκής Ένωσης, τη διάρκεια ισχύος, την ονομασία και
τη σφραγίδα της δημόσιας αρχής, ώστε να δηλώνεται ο επίσημος
χαρακτήρας του εγγράφου. Όπως και στην άδεια οδήγησης,
προβλέπεται η ύπαρξη του εκάστοτε εθνικού σήματος του κράτους
μέλους, περιβαλλόμενου από τα 12 άστρα, το σύμβολο της Ευρωπαϊκής
Ένωσης, καθώς επίσης και η αναφορά ότι πρόκειται περί προτύπου της
Ευρωπαϊκής Ένωσης.
Λαμβάνοντας υπόψη ότι, σε ορισμένα κράτη μέλη, η κάρτα στάθμευσης
συνδέεται με τον αριθμό κυκλοφορίας του οχήματος του δικαιούχου,
μπορεί, προαιρετικά, να αναγράφεται και ο αριθμός κυκλοφορίας του
οχήματος στην πρώτη σελίδα της κάρτας στάθμευσης.
Δεν προβλέπονται η αναγραφή περαιτέρω στοιχείων στην πρώτη σελίδα
του εγγράφου, δεδομένου ότι δεν απαιτούνται και για την αναγνώριση
της ίδιας της κάρτας.
 Η πίσω σελίδα της κάρτας στάθμευσης περιλαμβάνει, κατ' αρχήν,
στοιχεία για την αναγνώριση του δικαιούχου, δηλαδή το όνομα, το
επώνυμο, την ημερομηνία γέννησης, τη διεύθυνση καθώς και την
 υπογραφή του κατόχου.
 ---pagebreak--- Περαιτέρω, η πίσω σελίδα περιλαμβάνει τις βασικές οδηγίες χρήσης, οι
οποίες ισχύουν ανεξάρτητα από τις ρυθμίσεις του εκάστοτε κράτους για
όλες τις κάρτες στάθμευσης βάσει του κοινοτικού προτύπου, δηλαδή:
      διευκρινιστικά, την οδηγία ότι η κάρτα, σε περίπτωση χρήσης της,
       όταν δηλαδή ο δικαιούχος θέλει να επωφεληθεί των
       διευκολύνσεων στάθμευσης που συνδέονται με αυτήν, πρέπει να
       βρίσκεται σε θέση καλά ορατή στο IX για τα εκάστοτε όργανα
      ελέγχου
      την υπόδειξη ότι αυτή η κάρτα στάθμευσης παρέχει δικαίωμα
       μόνο για τις διευκολύνσεις στάθμευσης οι οποίες ισχύουν στο
       εκάστοτε κράτος μέλος και όχι για εκείνες τις διευκολύνσεις
       στάθμευσης που μπορεί να ισχύουν στη χώρα προέλευσης του.
Σημείο Ε:
Το σημείο αυτό περιλαμβάνει γλωσσικές ρυθμίσεις για τη μορφή της
κάρτας στάθμευσης, όπως αυτές προβλέπονται και για την άδεια
οδήγησης βάσει του κοινοτικού προτύπου.
 ---pagebreak---         -Ce**
                        ΕΥΡΩΠΑΪΚΗ ΕΠΙΤΡΟΠΗ
     &        it
    •if         *
              Σχέδιο σύστασης του Συμβουλίου σχετικά με δελτίο στάθμευσης
                                    για άτομα με ειδικές ανάγκες
Το Συμβούλιο της Ευρωπαϊκής Ένωσης
Έχοντας υπόψη
τη Συνθήκη περί ίδρυσης της Ευρωπαϊκής Κοινότητας και συγκεκριμένα, το άρθρο
αυτής 75, παραγρ. 1, εδάφιο γ,
το σχέδιο σύστασης που υποβλήθηκε από την Επιτροπή,
σε συνεργασία με το Ευρωπαϊκό Κοινοβούλιο1,
τη γνώμη της Οικονομικής και Κοινωνικής Επιτροπής2,
τη γνώμη της Επιτροπής των Περιφερειών3,
Εκτιμώντας:
ότι η αμοιβαία αναγνώριση ενός δελτίου στάθμευσης για άτομα με ειδικές ανάγκες
σύμφωνα με ένα ενιαίο κοινοτικό υπόδειγμα έχει συστηθεί από την Επιτροπή στην
Ανακοίνωση της για ένα μεσοπρόθεσμο πρόγραμμα κοινωνικής δράσης 1995-97, που
διαβιβάστηκε στο Συμβούλιο και το Ευρωπαϊκό Κοινοβούλιο καθώς και στην
Οικονομική και Κοινωνική Επιτροπή και την Επιτροπή των Περιφερειών στις
Rue de la Loi 200, B-1049 Bruxelles/Wetstraat 200, B-1049 Brussel - Βέλγιο - Γραφείο:
Τηλέφωνα: απ'ευθείας (+32-2)29       , κέντρο 299.11.11. Τηλεομοιοτυπία: 29
Τηλέτυπο: COMEU Β 21877. Τηλεγραφική Δνση: COMEUR Brussels.
 ---pagebreak--- 12.04.19954 καθώς και στην έκθεση της προς το Συμβούλιο ως προς τα μέτρα που
πρέπει να ληφθούν στην Κοινότητα σε θέματα προσπελασιμότητας των μέσων
μεταφοράς για τα άτομα μειωμένης κινητικότητας, με ημερομηνία 26.11.19935·
ότι σύμφωνα με το σημείο 26 του Τίτλου Ι του κοινοτικοί') Χάρτη των κοινωνικών
Οεμελιδών δικαιωμάτων των Εργαζομένων, κάθε άτομο με ειδικές ανάγκες, όποια
και αν είναι η προέλευση και η φύση της μειονεξίας του, πρέπει να μπορεί να
επωφελείται συγκεκριμένων πρόσθετων μέτρων αποσκοπούντων στη διευκόλυνση
της κοινωνικής και επαγγελματικής του ένταξης· ότι τα μέτρα βελτίωσης θα πρέπει
συγκεκριμένα να αφορούν, συναρτήσει των ικανοτήτων των ενδιαφερομένων, την
προσπελασιμότητα, την κινητικότητα και τα μεταφορικά μέσα·
ότι η χρησιμοποίηση ιδιωτικού αυτοκινήτου αποτελεί, για πολλά από τα άτομα με
ειδικές ανάγκες που δεν μπορούν να χρησιμοποιήσουν τα δημόσια μεταφορικά μέσα,
το μόνο μέσο μετακίνησης τους κατά τρόπο αυτόνομο ενόψει της κοινωνικής και
επαγγελματικής τους ένταξης· ότι πρέπει, υπό ορισμένες συνθήκες, τηρώντας πάντα
τους κανόνες οδικής ασφάλειας, να επιτρέπεται σ' αυτά τα άτομα με ειδικές ανάγκες
που είναι κάτοχοι δελτίου στάθμευσης για άτομα με ειδικές ανάγκες να σταθμεύουν
το όχημα τους χωρίς να πρέπει στη συνέχεια να πραγματοποιούν μεγάλες
μετακινήσεις· ότι πρέπει συνεπώς τα άτομα με ειδικές ανάγκες να [Απορούν σε
ολόκληρη την Ευρωπαϊκή Ένωση να επωφελούνται των διευκολύνσεων που
παρέχονται μέσω του δελτίου στάθμευσης για τα άτομα με ειδικές ανάγκες σύμφωνα
με τους εθνικούς κανόνες που ισχύουν στην αντίστοιχη χα')ρα στην οποία βρίσκεται
το ενλόγω άτομο-
ότι τα δελτία στάθμευσης για άτομα με ειδικές ανάγκες ενδέχεται vex εμπίπτουν στην
αρμοδιόττιτα των περκμερειών ,0α πρέπει κατά συνέπεια να ζητηθεί η γνώμη της
Επιτροπής των Περιφερειών,
ότι σύμφωνα με την αρχή της επικουρικότητας, μια κοινοτική ενέργεια είναι
αναγκαία για την αμοιβαία κατανόηση και αναγνώριση των δελτίων στάθμευσης για
άτομα με ειδικές ανάγκες και για τη διευκόλυνση της ελεύθερης κυκλοφορίας των
ατόμων με ειδικές ανάγκες καθώς και τις δραστηριότητες τουριστικού χαρακτήρα
αυτών, αποφεύγοντας τα πρακτικά προβλήματα που θα αντιμετώπιζαν τα άτομα με
ειδικές ανάγκες και τα όργανα ελέγχου σε περίπτωση διαφορετικών εθνικών
υποδειγμάτων,
ότι είναι επιθυμητό, για τους σκοπούς της κοινής πολιτικής μεταφορών και ενόψει
μιας συμβολής στη βελτίωση της ασφάλειας της οδικής κυκλοφορίας, μέρος της
οποίας αποτελεί η στάθμευση των αυτοκινήτων, να υπάρχει ένα δελτίο στάθμευσης
για τα άτομα με ειδικές ανάγκες βάσει κοινοτικού υποδείγματος αναγνωρισμένου
αμοιβαία από τα κράτη μέλη,
συνιστά στα κράτη μέλη:
        COM(95) 134
        COM(93) 433
                                                                                9
 ---pagebreak---        να θεσπίσουν το ειδικό δελτίο στάθμευσης για τα άτομα με ειδικές ανάγκες
       το οποίο θα χορηγείται στα άτομα με ειδικές ανάγκες σύμφωνα με τις
       αντίστοιχες εθνικές διατάξεις κατά το ενιαίο κοινοτικό υπόδειγμα όπως αυτό
       περιγράφεται στο παράρτημα,
       να αναγνο)ρίσουν αμοιβαία τα ειδικά δελτία στάθμευσης για τα άτομα με
       ειδικές ανάγκες που έχουν θεσπιστεί σύμφωνα με το ενιαίο κοινοτικό
       υπόδειγμα (χπό κάθε κράτος μέλος κατά τρόπο ώστε ο κάτοχος ενός τέτοιου
       δελτίου να μπορεί να επωφελείται των διευκολύνσεων στάθμευσης που
       συνδέονται με το δελτίο αυτό και παραχωρούνται από το κράτος μέλος στο
       οποίο βρίσκεται,
       να περιορίσουν τη χορήγηση του δελτίου στάθμευσης για τα άτομα με ειδικές
       (χνάγκες (χποκλειστικά στα άτομα με ειδικές ανάγκες που παρουσιάζουν
       μειωμένη κινητικότητα,
       να λάβουν τα απαραίτητα μέτρα ώστε η θέσπιση των δελτίων στάθμευσης για
       άτομα με ειδικές (χνάγκες σύμφωνα με το ενιαίο κοινοτικό υπόδειγμα καθώς
       και η αμοιβαία τους αναγνώριση να πραγματοποιηθούν το αργότερο την
       01.01.1998,
       να ενημερώσουν την Επιτροπή πριν από την 01.03.1998 ως προς τα μέτρα
       που έχουν ληφθεί για την εφαρμογή της παρούσας σύστασης.
Βρυξέλλες,
για το Συμβούλιο
                                                                                Λε>
 ---pagebreak---                                Παράρτημα
   Λιατάξεις σχετικές με το κοινοτικό υπόδειγμα δελτίου στάθμευσης
                      για άτομα με ειδικές ανάγκης
Λ. Οι συνολικές διαστάσεις του δελτίου στάθμευσης για άτομα με ειδικές
   ανάγκες κατά το κοινοτικό υπάδειγμ,α είναι οι ακόλουθες:
         ύψος: 106 χλστ.
         πλάτος: 148 χλστ.
Β. Το χρώμα του δελτίου στάθμευσης είναι γαλάζιο, εκτός από το σύμβολο της
   αναπηρικής πολυθρόνας, που βρίσκεται σε πλατύ φόντο σκούρου μπλε
   χρώματος.
Γ. Το δελτίο στάθμευσης για άτομα με ειδικές ανάγκες είναι πλαστικοποιημένο,
   εκτός οστό τη γραμμή στο αριστερό μέρος της οπίσθιας πλευράς που
   προβλέπεται για την υπογραφή του κατόχου.
Λ. Το δελτίο στάθμευσης για άτομα με ειδικές ανάγκες διαθέτει μια πρόσθια και
   μια οπίσθια όψη, καθεμία χωρισμένη σε δύο μέρη.
   Το αριστερό μέρος της πρόσθιας όψης περιέχει:
         το σύμβολο της αναπηρικής πολυθρόνας σε λευκό χρώμα πάνω σε
          σκούρο μπλε φόντο·
          τη διάρκεια ισχύος του δελτίου στάθμευσης-
          τον αριθμό του δελτίου στάθμευσης·
          το όνομα και τη σφραγίδα της υπηρεσίας/του οργανισμού που
          χορήγησε το δελτίο·
          προαιρετικά: τον αριθμ,ό κυκλοφορίας του οχήματος.
   Το δεξιό μέρος της πρόσθιας όψης περιλαμβάνει:
          την ένδειξη "δελτίο στάθμευσης για άτομα με ειδικές ανάγκες"
          τυπωμένο με χονδρούς χαρακτήρες στις γλώσσες του κράτους μέλους
          που χορήγησε το δελτίο στάθμευσης· η ένδειξη "δελτίο στάθμευσης"
          με μικρούς χαρακτήρες, μετά από κατάλληλο κενό, στις λοιπές
          γλώσσες της Ευρωπαϊκής Ένωσης·
          την ένδειξη "υπόδειγμα των Ευρωπαϊκών Κοινοτήτων" τυπωμένη
          στην ή στις γλώσσες του κράτους μέλους που χορήγησε το δελτίο
          στάθμευσης·
                                                                              s1
 ---pagebreak---        στο φόντο εμφανίζεται το χαρακτηριστικό του κράτους μ,έλους που
       χορήγησε το δελτίο στάθμευσης:
       Β:     Βέλγιο              Ι.     Ιταλία
       DK:    Δανία               L:      Λουξεμβούργο
       D:     Γερμανία            NL: Κάτω Χώρες
       GR:    Ελλάδα              Λ:      Αυστρία
       Ε:     Ισπανία             Ρ:      Πορτογαλία
       F:     Γαλλία              FIN: Φινλανδία
       IRL:   Ιρλανδία            UK: Ηνωμένο Βασίλειο
       μέσα σε κύκλο με 12 αστέρια, σύμβολο της Ευρωπαϊκής Ένωσης.
Το (χριστερό μέρος της οπίσθιας όψης περιέχει:
1.     το επώνυμο του κατόχου·
2.     το όνομα του κατόχου·
3.     την ημερομηνία γέννησης του κατόχου·
4.     την ταχυδρομική διεύθυνση του κατόχου·
5.     την υπογραφή του κατόχου·
Το δεξιό μέρος της οπίσθιας όψης περιλαμβάνει:
1.     την ένδειξη:
       "το παρόν δελτίο επιτρέπει στον κάτοχο του να επωφελείται των
       διευκολύνσεων στάθμευσης του κράτους μέλους στο οποίο βρίσκεται".
2.     την ένδειξη:
       "σε περίπτωση χρησιμοποίησης του δελτίου, αυτό θα πρέπει να
       τοποθετείται στην εσωτερική όψη του ανεμοθώρακα ή, ελλείψει
       τέτοιου, στο πρόσθιο μέρος του οχήματος, κατά τρόπο ώστε η
       πρόσθια όψη του να είναι σαφώς και πλήρως ορατή".
Εκτός από τις ενδείξεις που αναφέρονται στο δεξιό μέρος της πρόσθιας
όψης, οι ενδείξεις γράφονται στην ή στις γλώσσες του κράτους μέλους που
χορηγήθηκε το δελτίο στάθμευσης.
Στην περίπτωση κατά την οποία ένας κράτος μέλος επιθυμεί να αναγράψει
τις ενδείξεις αυτές σε μια εθνική γλο'χισα διαφορετική από τις ακόλουθες:
γερμανική, αγγλικά, δανική, ισπανική, φινλανδική, γαλλική, ελληνική, ιταλική,
ολλανδική, πορτογαλική και σουηδική, θα συντάξει μια δήλωση έκδοσης της
άδειας κάνοντας χρήση μιας από τις προαναφερθείσες γλώσσες, με την
επιφύλαξη των λοιπών διατάξεων του παρόντος παραρτήματος.
                                                                              ΑΙ
 ---pagebreak---                                  Carte de stationnement
                              pour personnes handicapées
                                         Parkeringskirt
                                      Κάρτα στάθμευσης
                                  Tarjeta de estacionamiento
                                          Parkauswels
                                  Contrassegno d\ parcheggio
                                         Parkeerkaart
                                   Cartâo de estacionamento
                                         Pysakointilupa
                                       Parkeringstilstand
                                          Parking card
Date de validité : 00-00-0000
N°: 00 00 00
Délivré par :                               Modèle des
OOOOOOOOOOOOOOOOOOOOOO          COMMUNAUTÉS EUROPÉENNES
 Nom :                         Cette    carte      autorise   à
                               bénéficier des facilités de
                               stationnement de l'endroit
 Prénom :                      dans l'Etat membre dans
                               lequel le titulaire se trouve.
 Date de naissance :
                               En cas d'utilisation la carte
                               doit être apposée sur la face
 Adresse :                     interne du pare-brise, ou, à
                               défaut, sur la partie avant du
                               véhicule, de telle manière
                               que le côté recto soit bien et
                               complètement visible.
 Signature :
                                                                /Il
 ---pagebreak---                                                         ISSN 0254-1483
                                            COM(95) 696 τελικό
                                              ΕΓΓΡΑΦΑ
GR                                                             05 07
                           Αριθ. καταλόγου : CB-CO-95-732-GR-C
                                                   ISBN 92-77-98212-8
Υπηρεσία Επισήμων Εκδόσεων των Ευρωπαϊκών Κοινοτήτων
L-2985 Λσυζεμβσύργο